open-index/open-wikipedia-markdown huggingface dataset:
郭濤 (主持人)

**郭濤**（；；；），係中國大陸男主持人，喺山西太原出世。喺中國傳媒大學畢業。

## 經歷
2008年，主持過《時尚風雲榜之完美造型團》同《百度娛樂》。2009年，主持過《MusicRadio音樂之聲》。2010年，做過音樂訪談類節目《明星好忙》嘅主持人。

2012年，喺MTV音樂電視台主持人選拔比賽攞到前三強。2013年，同楊楊、陳胤妃正式加盟MTV音樂電視台。同年，亦主持《MTV天籟村》。2014年10月，做青春勵志真人騷節目《來吧！灰姑娘》湖北站學員招募嘅主持人。2015年，主持過《星樂坊》。2017年，主持MTV全球華語音樂盛典。2019年，為湖南衛視《歌手2019》吳青峰嘅音樂合夥人。2020年，為湖南衛視《歌手·當打之年》黃霄雲嘅音樂合夥人，並喺第七期開始接替吉傑做奇襲歌手嘅音樂合夥人。

## 參考

## 出面網頁
*

類:山西人
執波仔

**執波仔**（）係一啲喺體育比賽中負責執返比賽用波嘅工作人員，佢哋通常係年輕人或者青少年，喺比賽過程中確保賽事順利進行。執波仔最常見於球類運動，例如足球、籃球、網球、美式足球、板球、棒球、排球等。佢哋嘅主要職責係喺比賽期間快速咁拎返出界或者唔再使用嘅波，並迅速將新嘅比賽用波交畀球員或者裁判，確保比賽唔會浪費時間。

## 專業要求
所有執波仔都需要具備以下幾點能力：
*專注力：隨時關注比賽進程，確保自己可以喺需要時即時行動。
*速度與敏捷性：快速執波同遞波，避免浪費比賽時間。
*場地知識：熟悉比賽規則，知道球員或者裁判需要咩時候同類型嘅協助。
*體能要求：喺長時間比賽期間保持精力充沛，特別係高強度運動（例如網球）中。
*溝通技巧：能夠與裁判、球員迅速溝通，並準確地完成遞波或者其他協助工作。
執波仔嘅工作睇落雖然簡單，但實際上係專業體育比賽中不可或缺嘅部分，佢哋嘅存在確保咗比賽嘅連貫性同專業性。

## 職責
執波仔係球類運動中不可或缺嘅一部分，佢哋負責協助比賽期間處理比賽用球，確保賽事流暢進行。以下會詳細解釋執波仔喺唔同運動中嘅角色同職責。

### 足球
喺足球比賽中，執波仔通常分佈喺球場四周，通常喺龍門後面同邊線附近。當個波飛咗出界，執波仔需要快速將新嘅比賽用波交畀球員或者球證，令比賽可以即時繼續。有時，球員需要快速開界外球或者龍門球，而執波仔嘅反應速度對於保持比賽節奏非常重要。除此之外，喺落雨天氣或者場地濕滑時，執波仔亦需要清潔比賽用波，避免影響球員嘅發揮。

執波仔仲需要對比賽形勢保持高度集中。例如，如果比賽進行到最後階段，一方球隊急需入球，執波仔需要更快遞球，避免拖延時間；相反，佢哋亦需要避免因過快遞球而影響比賽公平性。

### 籃球
籃球比賽中執波仔嘅工作唔單止係處理比賽用波，仲要負責場地清潔。由於籃球場地嘅地板對比賽節奏同球員安全非常重要，執波仔需要喺比賽中隨時留意地板有冇出現汗水或者濕滑嘅情況，一旦發現，就需要即時拎住毛巾或者拖把進行清理。

當比賽用波飛咗出界，執波仔需要第一時間拎返個波，並交畀裁判或者球員，尤其喺快攻情況下，執波仔嘅反應速度可能會直接影響比賽嘅流暢度。同時，喺比賽前後或者中場休息期間，執波仔仲需要協助搬運比賽用波同其他器材，確保場地喺每個比賽階段都處於最佳狀態。

### 網球
網球比賽中嘅執波仔係最具代表性嘅，佢哋通常由專業訓練過嘅青少年擔任，工作極具挑戰性。執波仔需要喺比賽期間保持極高嘅專注力，隨時準備執起出界或者唔再使用嘅網球，並迅速將球交返畀球員。

執波仔通常喺球場兩端或者網邊站立，當球員需要更換比賽用波時，佢哋要迅速將乾淨嘅球遞過去，有時甚至需要用特定嘅拋波方式將波準確遞送到球員手中。此外，喺炎熱天氣下，球員可能會要求毛巾或者飲用水，而執波仔亦會協助遞毛巾，並確保過程快速而唔會打亂比賽節奏。

### 美式足球
美式足球嘅執波仔主要分佈喺場地嘅邊線區域，佢哋負責喺每次比賽用波出界後迅速執波，並準備好乾淨嘅波交畀裁判。由於美式足球嘅比賽節奏相對較慢，執波仔需要喺每次進攻回合結束後檢查比賽用波嘅狀態，例如球上有冇泥漬或者潮濕，並喺必要時進行更換。

喺落雨或者雪地比賽中，執波仔嘅工作更具挑戰性，因為佢哋需要確保每次傳遞畀裁判嘅波都係乾淨同乾爽嘅，以免影響球員嘅操作。

### 板球
板球比賽中，執波仔嘅角色係協助處理比賽用波，尤其喺比賽用波被擊出場外（例如六分波）之後。由於板球比賽通常喺大型場地進行，執波仔需要快速將波執返，避免浪費太多時間。

執波仔亦需要喺場邊準備多個比賽用波，應付裁判可能因為球損壞而要求更換嘅情況。此外，喺比賽間隙，執波仔可能會協助裁判檢查球具，確保一切符合比賽規則。

### 棒球
棒球比賽中，執波仔嘅主要工作係處理比賽期間被擊出場外嘅波，例如全壘打或者界外球。由於棒球場地比其他運動場地更大，執波仔需要喺場地外圍迅速執返用波，並準備好新波交畀裁判。

同時，棒球執波仔亦需要協助清理場地。例如喺跑壘區或者本壘板附近，佢哋需要清除沙土或者碎石，確保球員跑壘時唔會被影響。

### 排球
喺排球比賽中，執波仔主要負責確保比賽用球喺每次發球或者比賽階段迅速到位，避免因為球丟失或者準備不足而拖慢比賽節奏。通常，執波仔會喺場地四周分佈，並保持高度專注，隨時準備拎起落地嘅排球，並用準確嘅方式將波遞交畀發球球員。

由於排球比賽節奏快，每次攻防轉換都可能需要立即更換比賽用波，因此執波仔需要對場上形勢保持高度敏感，確保能夠迅速行動。此外，喺比賽期間，執波仔亦可能需要擦拭比賽用波，特別喺球因為汗水或者場地濕滑而變得潮濕時，以保證波嘅乾燥同正常彈性，確保比賽順利進行。

## 參考
郭濤

**郭濤**可以係：

*郭濤 (中將)（1926年－2011年），中共將領
*郭濤 (演員)（1969年－），中國演員
*郭濤 (主持人)（1987年－），MTV中文頻道主持人
動物森友會

**動物森友會**（），又譯**動物之森**，係由日本任天堂情報開發本部開發嘅生命模擬遊戲，亦係動物森友會系列嘅第一隻遊戲。任天堂64版本2001年喺日本發行。同年底喺日本發行咗GameCube版本**動物森友會+**（，），有新增嘅要素；後者2002年9月15號喺美國發行；2003年改良版**動物森友會e+**（）喺日本發行。

呢隻遊戲用咗GameCube嘅內置時鐘去創造一個「持續發展嘅世界」。而家喺iQue、N64同GameCube平台先至有得玩。

## 分級

類:動物森友會遊戲
類:任天堂64遊戲
類:GameCube遊戲
類:iQue遊戲
1776年嘅美國

**1776年嘅美國**係介紹美國喺1776年嗰陣發生過啲乜事。

## 大件事
*七月四號，美國宣佈獨立。

## 響呢年出世嘅人

## 響呢年死嘅人

## 節慶、風俗習慣

## 拎
1801年嘅美國

**1801年嘅美國**介紹美國喺1801年嗰陣發生過啲乜事。

## 大件事
* 2月4號：約翰·馬紹爾成為第四任首席大法官。
* 2月27號：華盛頓哥倫比亞特區正式設立並由美國國會管轄。
* 3月4號：湯瑪斯傑佛遜宣誓就任第三任美國總統，阿倫伯爾宣誓就任第三任美國副總統。

## 拎
*

類:1801年
類:各年美國
集合啦！動物森友會

《**集合啦！動物森友會**》（，），中國大陸譯名《**動物之森**》，係款任天堂Switch平台嘅社會模擬遊戲，喺2020年3月20號推出，係自2012年3DS版《走出户外 動物森友會》後時隔8年先推出嘅全新作品。今作以無人島為主題，玩家今次係參加Nook Inc.嘅移居計劃，主要係建設無人島、釣魚、捉蟲等。遊戲時間同季節同現實世界同步，由於撞正武漢肺炎大爆發，世界各地好多人留喺屋企打發時間，令到呢隻遊戲喺全球相當受歡迎。2021年11月4日，遊戲推出2.0版本更新同DLC〈快樂家樂園〉，負責設計動物嘅屋企。

截止至2024年6月30日，集合啦！動物森友會賣出4,585萬，成為動物森友會系列銷量最高嘅一作，同時日本地區賣出賣出1,131萬，係日本銷量最高既主機遊戲。

## 參考

類:動物森友會遊戲
類:任天堂Switch遊戲
熟女強人

《**熟女強人**》（ ）係香港電視娛樂嘅ViuTV製作嘅電視劇，由吳家麗、胡杏兒、吳千語、沈卓盈、陸詩韻、何佩瑜‎、曾樂彤主演，監製伍健雄。套劇主要探討七個女性相關嘅議題：「雪卵」、「爭撫養權」、「同性戀」、「性上癮」、「換妻」、「爸爸去哪兒」同埋「脫單」，串連成一個大故仔。套劇喺2020年9月28號到10月23號禮拜一到五21:30-22:30喺ViuTV首播，一共20集，而製作特輯《**熟女強人製作特輯：閨蜜話兒**》喺9月26號禮拜六晚22:45-23:00播。

呢套劇係前無綫電視「視后」胡杏兒離開無綫後頭一套ViuTV電視劇作品（唔計ViuTV外購嘅網劇《向西聞記》）。

## 演員一覽
### 主要角色
*吳家麗 飾 魏辰晞
*胡杏兒 飾 鄒靜
*吳千語 飾 林可兒
*沈卓盈 飾 馮曉華
*陸詩韻 飾 許嘉怡
*何佩瑜‎ 飾 方穎妍
*曾樂彤 飾 王惠芬
### 固定角色
*黃錦燊 飾 張祥
*朱栢康 飾 岑大康
*傅穎 飾 關始立
*栢天男 飾 Howard
*駱振偉 飾 Jamie
*劉浩龍 飾 趙俊賢
*孫佳君 飾 林太
*黃愷傑 飾 思朗
*洪卓立 飾 梓謙
*楊天宇 飾 陳忠強
*陳逸寧 飾 蔣莉莉
*張松枝 飾 程浩天

### 其他角色
*袁嘉敏 飾 節目主持（第1集）
*張敬仁 飾 女病人（第1集）
*陳郁憲 飾 Menson
*馬溱禧 飾 短裙女子
*吳文忻 飾 鄭太
*彭敬慈 飾 鄭生
*蔡宛珊 飾 邱太
*黎澤恩 飾 邱生
*朱鑑然 飾 Roger
*黃奕晨 飾 Peter
*王詩雅 飾 岑曉彤
*何華超 飾 上司
*霍嘉恩 飾 Jamie女友
*鍾采羲 飾 Elsa
*鄒文正 飾 陳志雄
*盧希萊 飾 蓮姐
*吳浩康 飾 石永明
*張建聲 飾 Ken
*張沛樂 飾 Jacky
*李蕙敏 飾 呂醫師
*陳嘉桓 飾 魏綺琴
*白健恩 飾 Andy

## 每集內容

## 出面網頁
*ViuTV：熟女強人
*ViuTV：熟女強人製作特輯：閨蜜話兒

## 電視節目變遷
吃貨攻略

《**吃貨攻略**》（）係香港電視廣播有限公司嘅飲食節目，由無綫電視台灣製作中心製作，喺香港播嗰陣再做返粵語配音。節目主持頭三輯介紹臺北嘅地道食肆，之後嘅輯數會去其他臺灣城市。

## 各輯一覽

## 出面網頁
*吃貨攻略 - 主頁 - tvb.com
*吃貨攻略 (Sr.3) - 主頁 - tvb.com
*吃貨攻略．高雄 - 主頁 - tvb.com
*吃貨攻略．屏東 - 主頁 - tvb.com
韋汝

**韋汝**（全稱：**沈韋汝**；，）係臺灣女藝人，2002年出道，2018年加入無綫電視台灣製作中心。

## 主持作品
### [[電視節目]]

## 演出作品
### [[電視劇]]

### [[微電影]]/[[電影]]短片
*2013年《倆個人如果在一起》飾 餐廳店長

### [[電影]]長片
*2016年《》飾 林康偉前妻

## 參考

## 出面網頁

*TVBS 頂尖事務所 - 韋汝 
*
*
*韋汝嘅YouTube頻道
盛夏光年

《**盛夏光年**》（英文：**Eternal Summer**）係2006年臺灣電影，由陳正道執導，張孝全、張睿家、楊淇主演。
告白 (搞清楚)

**告白**響傳統粵語通常指廣告，重可以係：
*表白，向心儀對象表達愛意
*告白 (電影)，2010年日本驚悚片
微生物分類表

科學家對微生物分類學上冇一致嘅睇法，大體上形體微小嘅生物屬於微生物，有啲屬於原核生物，有啲屬於真核生物，有被分入植物或動物範疇內嘅。

## 分類
**病毒

*原核生物
**細菌（有將佢分入植物類）
**支原體（有將佢分入細菌類）
**螺旋體（有將佢分入細菌類）
**放線菌（有將佢分入細菌類）
**粘菌（有將佢分入動物類）
**立克次氏體

*真核生物
**霉菌（有將佢分入真菌類）
**酵母菌（有將佢分入真菌類）
陰

**陰**可以係：
*太陰，即月，廣東話月光，北方官話月亮（其他用法）
*陰陽嘅陰
*天陰，天氣
*陰部，即生殖器
*陰氏，姓氏
## 睇埋
*陽
推想型虛構

**推想型虛構**（參見）係虛構故仔嘅一個大類，泛指任何作者特登要故仔內容喺某啲方面完全唔似現實嘅虛構故仔，狹義淨係包小說，廣義包埋喺第啲媒體（電影同漫畫等）出現嘅呢啲故仔，即係包括：
*科幻泛指一啲集中於講科學同先進科技相關主題嘅故仔，呢啲故仔通常會提到一啲－由作品出嘅年代睇－現實世界冇嘅先進科技，出名作品有《攻殼機動隊》、《廿二世紀殺人網絡》同《未來戰士》呀噉；
*奇幻泛指一啲設喺虛構世界嘅故仔，內容會有魔法等現實冇嘅超自然力量或者同現實世界唔同嘅物理法則，而且往往會用到一啲人類神話傳說當中嘅生物，例如係西洋龍，出名嘅奇幻作品有《魔戒》同《哈利波特》；
*恐怖故仔泛指作嚟想令讀者觀眾覺得驚嘅故仔；呢啲故仔嘅情節會將主角置身喺受威脅嘅處境當中，透過展示故仔角色喺面對呢啲嘢嗰陣嘅無助，引起讀者觀眾嘅恐懼情緒，好多時都會用鬼魂同喪屍等涉及超自然事物嘅橋段，所以恐怖故仔好多都屬推想型虛構，例子可以睇史提芬京同伊藤潤二嘅作品。

好似科幻同奇幻等嘅體裁往往要求作者做詳細嘅世界創建，確保個故仔世界雖然同現實世界唔同，但依然有內部一致嘅法則，令讀者觀眾肯暫停懷疑。因為呢個緣故，推想型虛構俾好多人認為係象徵想像力嘅體裁。

## 三大體裁
### 科幻

科幻（SF）係最重要嘅虛構故仔文類之一。廿一世紀初敘事學學界對科幻嘅定義未有一致共識，不過一般嚟講，科幻故仔背景設定會設於未來嘅世界，會有一啲（由作品出嘅年代嘅角度睇）極先進嘅科技；喺主題上，好多時都會集中於一啲當代有關科學同科技嘅哲學問題；常用嘅橋段包括咗似人嘅人工智能以及機械人等等。

對於科幻呢個文類係點定位，廿世紀美國科幻大師阿西莫夫就噉講：

而人稱**科幻先生**嘅美國科幻作家羅拔海萊因就噉講：

科幻有得細分做多個子文類。其中一個常見分法係按真實度分做軟科幻同硬科幻兩種：
*軟科幻指故仔入面嗰啲先進科技完全係老作嘅，根本冇現實基礎可言，而且好多時故仔內容科學上唔準確（例如連物理法則都搞唔清），出名作品有《星空奇遇記》同《星球大戰》等－呢啲作品有星際航行等主題，但喺科學上並唔準確，而且含有超自然成份，好似係星戰嘅當中嘅原力；
*硬科幻啱啱相反，指個故仔入面啲先進科技真係有現實基礎，甚至乎直頭係當代科學界正喺度研究緊嘅嘢，而且故仔內容盡可能做到合乎當代嘅科學，出名作品有《攻殼機動隊》－呢個作品當中出現嘅先進科技真係當代重視嘅技術，而且主題仲涉及對當代科學問題嘅思考。

### 奇幻

奇幻（fantasy）係另一個重要嘅虛構故仔文類，成日俾人攞嚟同科幻對比。喺背景上，奇幻故仔設喺虛構嘅世界，會有一啲現實世界冇嘅超自然力量或者同現實世界唔同嘅物理法則（例如係魔法嘅存在）；喺角色上，奇幻故仔往往會涉及一啲神話傳說當中嘅生物，包括高扁、精靈以及西洋龍等，甚至乎係作者自己想像出嚟嘅生物。奇幻故仔零舍睇重世界創建－喺作奇幻故仔嗰陣，作者往往會好俾心機建構佢哋心目中嘅魔幻世界，例如《魔戒》嘅作者就認真到為自己諗出嚟嘅魔幻世界整咗地圖，描述佢個世界係點嘅（而且佢唔係唯一一個噉做嘅奇幻作家），仲要度埋呢個魔幻世界嘅物理法則同現實世界有乜分別，以及呢個世界嘅魔法點用（要令讀者覺得個故仔有理可循）等嘅問題。

奇幻係一個充滿幻想嘅文類，而美國奇幻大師佐治·R·R·馬田就噉樣描述奇幻文學：

奇幻文學係一個大類，底下仲有好多子文類。其中一個將奇幻分類嘅做法係按「個虛構世界有幾虛構」分做古典奇幻同當代奇幻等嘅類別：
*古典奇幻背景設於高度虛構嘅世界，個故仔世界具有獨立於現實世界嘅物理法則（但自身喺物理上內在一致）同地點；古典奇幻嘅出名作品有《魔戒》同由佐治·R·R·馬田作嘅《冰與火之歌》，以冰與火之歌為例，冰與火之歌舞台主要設於**維斯特絡**（Westeros）呢個虛構嘅大陸（作者有為維斯特絡畫咗多幅地圖），喺呢個特殊嘅奇幻世界當中，一個季節閒閒地可以維持成幾年咁耐嘅時間，而個故仔開始嗰陣啱啱係維持咗近乎十年嘅夏天就嚟結束（同現實唔一樣嘅物理法則），維斯特絡以北嘅地方長年積雪（特色地點），而且有某啲得人驚嘅類人生物喺嗰度，等緊冬天來臨嘅機會侵略維斯特絡（衝突）。
*當代奇幻背景都係設於虛構嘅世界（定義上屬奇幻），但個虛構世界同作者身處嘅世界好相似，除咗可能有魔法之外，基本上同現實世界冇乜大分別，而且故仔會出現現實世界嘅地點；當代奇幻出名嘅作品有《哈利波特》－哈利波特背景設於一個虛構版本嘅廿世紀尾英國，呢個英國同現實嘅英國冇乜大分別（而且故仔仲有提及現實英國嘅地點），但就係有魔法同魔法生物嘅存在。

### 恐怖

恐怖（horror）係一個以恐懼做中心嘅文類。恐怖故仔喺背景設定、角色、同情節好多變，但重點都係在於要將主角置身喺令人覺得恐怖嘅處境當中，目的係令讀者有驚嘅感覺。恐怖文學源於宗教同民間故事：古代嘅宗教成日會用恐怖嘅景象嚟形容做壞事嘅人嘅下場，例子有天主教對罪人落咗地獄之後所受嘅折磨繪聲繪影嘅描述；而民間故事就往往源於人對佢哋唔了解嘅自然現象嘅恐懼。恐怖故仔通常做法係利用人嘅各種原始恐懼－即係死亡、黑暗、同未知等人本能上會驚嘅事物－迫故仔主角面對呢啲嘢，而且好多時透過展示主角點克服呢啲恐怖嘅事物，等讀者有所共鳴同領悟。

恐怖故仔可以按多個準則分做子文類：
*哥德式恐怖係一種「結合恐怖、死亡同浪漫」嘅體裁。哥德式恐怖源自 18 世紀嘅英格蘭，受到當時盛行歐洲文壇嘅浪漫主義影響，鍾意觸及人對未知事物嘅恐懼，用 macabre 等嘅美學，仲會加入同當代社會結構相關嘅主題，例如貴族就係哥德式恐怖常見嘅元素，而傳統上同歐洲貴族相關嘅城堡同哥德式建築等嘅嘢亦都自然跟住成為哥德式恐怖常用嘅橋段。被指為哥德式恐怖嘅作品有 1897 年出嘅小說《德古拉》。 
*肉體恐怖指靠人體嘅變異令讀者覺得驚嘅恐怖故仔，例子有日本漫畫家伊藤潤二嘅多部作品；喺肉體恐怖故仔入面，啲角色嘅身體會經歷一啲恐怖嘅異變（呢啲異變可以、但唔一定因為超自然力量而起嘅），例如係身體俾怪獸寄生而變形、手腳俾人斬斷、或者身體俾神秘力量影響而監生腐爛呀噉。呢啲作品往往令讀者同時有恐懼同作嘔嘅感受。
*宇宙恐怖係指透過展示人嘅微不足道令讀者覺得驚嘅恐怖故仔，例子有美國作家 H. P. 洛夫卡拉夫特嘅作品。喺呢啲故仔入面，威脅主角生存嘅力量係一啲規模極宏大嘅事物，例如係一個外形極古怪、身體好似星球咁大、力量無邊、而且當人類係玩具噉玩嘅神，呢個神用各種方法玩弄主角，將啲恐怖靈異生物逐一派去殺主角，而喺主角辛苦一輪逃離啲生物嘅追殺之後，個神淨係笑咗笑，再不費吹灰之力一吓殺死主角－令讀者感覺到人係幾咁微細同無力。

## 參見
*虛構故仔
*大眾小說
*怪奇故仔
*超級英雄
*超自然
*想像力

## 註釋

## 引咗

## 拎

*互聯網推想型虛構數據庫
*The SF Page，澳洲嘅 Project Gutenberg
突觸可塑性

**突觸可塑性**（）係指神經細胞之間嗰啲突觸按照經驗改變自己，引致隻動物行為改變嘅能力。

## 睇埋
*海伯理論
*神經可塑性
陽

**陽**可以係：
*太陽，即「日」
*陰陽嘅陽
*陽具／陽物／陽道
*陽氏，姓氏
*《過時·過節》，前名《陽》，2022年港產片
## 睇埋
*陰
嗅覺

**嗅覺**係對空氣中嘅化學物（氣味）嘅感知，多數動物會用鼻去感知，過程叫**聞**（學術上叫**嗅**）。

## 睇埋
*味覺
雍

**雍**可以係：
*雍氏，姓氏
*雍國，西周諸侯國
*鳳翔，古名雍州、雍縣，中國陝西寶雞一個縣
濮

**濮**可以係：
*濮氏，姓氏
*濮陽，中國河南一個地級市
*百濮，中國西南古民族
浦

**浦**可以係：
*浦氏，姓氏
*黃浦江，中國上海一條江河，附近地方亦有「浦」字，最出名係浦東
魚 (搞清楚)

唐字**魚**指：
## 動物
*魚類，五類有脊椎動物之一
*魚，古時泛指水中動物，現時多數解形似上者嘅動物或死物

## 字
*⿂，部首

## 天文
*魚 (星)，星團
*魚 (星官)

## 人
*魚氏，姓氏

## 漫畫
*魚 (漫畫)，日本漫畫
## 註
國 (搞清楚)

**[[國]]**通常指獨立政治實體，亦可以指：
*邦，有共同文化嘅獨立實體
*主權國，有獨立主權嘅國
*諸侯國，古代中國分封制度
*令制國，古代日本政區制度
*國氏，姓氏
寇

**寇**可以係：
*劫匪或者海賊，譬如「倭寇」
*反賊，譬如清末革命家孫中山等人畀滿清叫做「四大寇」
*寇氏，姓氏
四大寇

**四大寇**係大清政府對清末民初革命家孫中山（1866－1925）、（1869－1934）、（1865－1936）、（1868－1934）四人嘅貶稱，源自佢哋成日喺香港聚埋一齊傾搞革命。
張瑞成

**張瑞成**（；；）係星加坡編曲人。喺第五屆百事音樂風雲榜憑F.I.R.嘅《Lydia》攞最佳編曲，喺星加坡金曲獎憑F.I.R.嘅《千年之戀》攞最佳編曲。

## 經歷
佢幫過好多華語樂壇歌手編曲，有林俊傑、孫燕姿、蕭敬騰、張靚穎、蔡依林。2016年，參加《夢想的聲音》幫素人挑戰者嘅演出編曲。同年，佢喺《中國好歌曲》第三季為陶喆隊伍編曲。佢都幫過張信哲喺《天籟之戰》節目嘅編曲。佢喺《我是歌手》第四季為關喆、趙傳、張信哲編曲。佢喺《歌手2017》嘅2017巔峰會為李玟編曲。佢喺《歌手2018》為李聖傑、張韶涵編曲。佢喺《歌手2019》為楊坤、錢正昊編曲。

## 參考

## 出面網頁
*
歐洲甜櫻桃

**歐洲甜櫻桃**（學名：***Prunus avium***）係薔薇科李屬下一個種。佢嘅果就係車厘子。
刺柏屬

**刺柏屬**（學名：***Juniperus***）係松柏門柏科下一個屬，常綠喬木或灌木植物，有67種。
地衣

**地衣**（），即**菌藻門**（，學名：***Mycophycophyta***），係真核生物域下一個門，多數生喺乾燥嘅石頭或者樹皮上面。
梣屬

**梣屬**（學名：***Fraxinus***），通稱**梣樹**，係唇形目木樨科下一個屬，常綠喬木植物，有65個品種，廣泛分佈係歐洲。

## 睇埋
*Yggdrasil
蓖麻

**蓖麻**（學名：*Ricinus communis*）係大戟科**蓖麻屬**唯一品種，一年或多年生草本植物。
沈月

**沈月**（**Yuet Sham**，）係香港有錢人沈嘉偉同演員邱淑貞嘅大囡，IG 有十九萬擁躉，活躍「時尚界」、「潮流界」，雜誌封面、廣告見佢。話係「最靚嘅星二代」，無論樣貌身材都似足媽咪。2022年，佢計劃喺韓國演藝圈正式出道，並改用藝名「Ayla」，費事同同名中國大陸藝人撞名。

## 攷
葛縷子

**葛縷子**（學名：***Carum carvi***）係傘形科葛縷子屬下一個品種，兩年生草本植物。
臆測

**測**、**假設**、**假定**、**假想**，或者叫**假說**，對應，喺嚴格嘅科學上，係指有人提出咗、對某啲現象嘅可能解釋，但係呢個解釋未經實證研究驗證，即係想像：依家觀察到噉嘅現象，研究者認為背後嘅可能解釋係噉噉噉（假說講嘅嘢）但呢個諗法仍然未有實質證據支持。假說提出咗之後，研究者就要郁手做研究，搵方法驗證個假說。

科學上有價值嘅假說，實要係要有得客觀驗證嘅，要有一定嘅可否證度。

## 詞彙釐清
要釐清返嘅係，喺粵語語境入便，**假設**一詞有少少歧義。兩個可能詞義係指緊好唔同嘅概念。

;詞義 1
:討論嗰陣暫且當佢係真確嘅嘢
:對應緊

;詞義 2
:假說、臆測，即係科學方法中未經驗證嘅解釋或預測。
:對應緊

## 基礎概念

假說係科學方法不可或缺嘅一部份。

假說嘅一啲例子：
*物理學：**光速不變假說**就係一個重要嘅例子。呢個假說話明，無論觀察者點郁，光喺真空中嘅速度永遠都係一樣嘅。呢個假說後來成為咗狹義相對論嘅基本前提之一。
*生物學：**[[自然選擇]]假說**就解釋咗進化發生嘅原理。呢個假說指出，適應環境嘅生物個體傾向於生存同繁殖，佢哋嘅特徵會傳畀下一代。呢個假說喺《物種起源》入便首次系統噉出現。
*經濟學：**理性選擇假說**假設咗人係理性嘅決策者，佢哋會根據可得資訊同個人利益作出對自己最有利嘅選擇。呢個假說喺多個經濟理論中扮演核心角色，例如博弈論呀噉。到咗廿一世紀初，行為經濟學研究已經引致好多經濟學研究者放棄理性選擇假說。

## 驗證方法
要驗證假說，有好多種方法。

喺科學研究同數據分析入面，實驗法同觀察法都好常見。兩者都可以攞嚟驗證假說，佢哋之間嘅主要區別在於研究者對研究對象嘅干預程度有幾高，好似下表所示：

簡化例子：譬如依家做醫療研究，想探知運動量對壽命有咩影響：
*假說：做運動做得多嘅人，條命會長啲；形式化啲講，即係運動量同壽命之間有正相關，運動量係因而壽命係果。
*觀察法：搵一班人返嚟，問佢哋平時做幾多運動，然後追蹤佢哋多年後係咪仲喺度。
*實驗法：搵一班人返嚟，隨機將佢哋分做兩組，一組叫佢哋每日做一個鐘頭嘅運動（實驗組）而另一組則唔准做運動（對照組）；再睇下多年後邊組生存機率較高。
有關呢種做法嘅統計處理，可以睇下比較平均值等嘅概念。

## 統計處理

喺二十一世紀初，假說檢定係統計學中一套做決策嘅標準程序。假說檢定嘅核心邏輯，唔係要直接證明某個諗法係真確，而係透過證據去睇下某個諗法係咪錯到冇咩可能係巧合。做假說檢定嗰陣，研究者首先要設定一對互斥嘅假說：
*虛無假說，H0：通常係假設變數之間冇關係、或者同現狀一樣。例如：「呢隻新藥對隻病冇任何治療效果。」
*備擇假說，H1：呢個係研究者真正想證明嗰個諗法。例如：「呢隻新藥可以有效治療隻病。」
統計員會收集數據（證據）然後計出一個概率值，叫做 ''p'' 值，呢個值代表嘅係如果虛無假說係真嘅，研究者有幾大機率觀察到手頭上嘅數據。若果 *p* 值極細就代表數據同虛無假說太格格不入，出現噉嘅數據嘅機率低到唔可以當係隨機巧合。喺呢個時候，研究者就會拒絕虛無假說，轉而支持備擇假說。

## 睇埋
*公理
*驗證
*科學理論
*研究設計
*研究問題

## 文獻

* 1934, 1959，呢本書名為**科學發現嘅邏輯**，係科學哲學上嘅重要書本。


## 引述

## 註解
水青岡屬

**水青岡屬**（學名：***Fagus***），又叫**山毛櫸屬**，係殼斗目山毛櫸科下一個屬，落葉喬木植物，有13個品種。

類:殼斗科
大麗花

**大麗花**（；學名：**'），植物學嗌**大麗花屬**，又嗌**大麗菊'''，係菊目菊科下面一屬，多年生草本植物，有42種。
普通合桃

**普通合桃**（學名：***Juglans regia***）係胡桃科胡桃屬下一個品種，亦係最常見嘅合桃品種。
盲舂舂風暴

《**盲舂舂風暴**》（英文：Andhadhun），係一套2018年嘅印度戲，2018年10月5號喺印度上畫，由Sriram Raghavan導演；Sriram Raghavan、Arijit Biswas、Yogesh Chandekar、Pooja Ladha Surti同埋Hemanth Rao聯合編劇；Tabu、Ayushmann Khurrana同埋Radhika Apte做主角。呢套戲喺2010年法國同名短片《盲舂舂風暴》度改編返嚟，係講一個扮盲嘅鋼琴家睇到個退休電影演員畀人謀殺之後發生嘅離奇故仔。

## 主要登場人物
*Tabu 飾 Simi
*阿如士曼古華拿 飾 Akash
*Radhika Apte 飾 Sophie
*Anil Dhawan 飾 Pramod Sinha
*Zakir Hussain  飾 Dr. Swami
*Ashwini Kalsekar 飾 Rasika Jawanda
*Manav Vij 飾 Inspector Manohar Jawanda
*Chaya Kadam 飾 Sakhu
*Gopal K Singh 飾 Sub-Inspector Paresh
*Rashmi Agdekar 飾 Daani
*Kabir Sajid Sheikh 飾 Bandu
*Rudrangshu Chakrabarti 飾 Murli
*Pratik Nandkumar More 飾 Surya
*Mahesh Rale 飾 P. Kamdar 
*Abhishek Shukla 飾 Animal Hunter
*Jaydutt Vyas 飾 Alurkar

## 拎
*
*
*
*
*
阿如士曼古華拿

**阿如士曼古華拿**（**Ayushmann Khurrana**，）係印度演員，歌手同埋電視節目主持人，佢拍過出名嘅戲有《盲舂舂風暴》，重拎埋印度電影觀眾獎最佳男主角。

## 攷

## 出面網頁

* 
*
福崎

**福崎**（**ふくさき**）係日本兵庫縣一個町，人口1萬9千。

## 相

Nagusa-waterfall.JPG|七種瀑布
Yanagita kunio mh00s8.jpg|柳田國男・松岡家顯彰會記念館
Miki house01 2816.jpg|三木家住宅
Old tsujikawa post office01 2048.jpg|舊辻川郵便局
Nagusasan Kongojoji 01.JPG|金剛城寺
Oushouji Entrance.jpg|應聖寺
Kinki-iryou-hukushi-daigaku-gate.JPG|神戶醫療福祉大學
Hyogo Prefectural Fukusaki High School.JPG|兵庫縣立福崎高等學校


## 當地人物

Kunio Yanagita.jpg|柳田國男
Matsuoka shizuo 松岡静雄 9143705.jpg|松岡靜雄

* 柳田國男：民俗學者、文化勳章受章
* 松岡靜雄：語學者・民族學者

## 出面網頁

* 
* 
* 維客旅行上嘅福崎
奧克塔維奧·帕斯

**帕斯**（**Octavio Paz**，）係墨西哥詩人，1990年諾貝爾文學獎得主。

## 出面網頁

* 
* 
*
溫塞特

**溫塞特**（**Sigrid Undset**，），係挪威小說家，亦係1928年諾貝爾文學獎得主。

1949年，佢喺利樂漢瑪去世。
Unity

**Unity**係一款由Unity Technologies研發嘅跨平台遊戲引擎，可以用嚟製作3D或者2D嘅電子遊戲，亦都可以製作實時渲染動畫、建築展示、互動體驗、教學軟件之類嘅內容。

Unity嘅編輯器支援Windows同MacOS，而用Unity製作出嚟嘅遊戲就可以輸出去好多唔同嘅裝置同平台玩，當中包括Windows、MacOS、Linux、Android、iOS、PlayStation、Xbox同Switch等等。

Unity當初喺2005年嘅蘋果全球開發者大會公佈，嗰時只係一個專注喺Mac OS X平台嘅遊戲引擎嚟。經過一連串嘅更新之後，Unity已經演變成一個跨平台嘅遊戲引擎，更加成為獨立遊戲開發者其中一個熱門選擇。

Unity初時版本編號比較單純，例如Unity 4.x同Unity 5.x咁樣。但由2016年12月開始，由於Unity官方加快咗更新嘅頻率，版本編號就變咗由年份、各類大細更新等嘅資訊組合而成，例如Unity 2019.1.15就代表住2019年嘅第一個大版本嘅第十五次更新。為確保更新嘅節奏唔會將舊版本淘汰得太快，Unity會喺年尾將嗰年嘅更新整合成長期支援版本（Long-Term Support，簡稱LTS），喺未來兩年繼續提供穩定性同支援性嘅保障。

2023年，Unity宣佈推出用逐次安裝計收費嘅新政策，令到遊戲界極度不滿，為咗平息怨氣，Unity首先宣佈暫緩，之後再改政策嘅細節。

## 功能
Unity 嘅功能包括：
* 遊戲邏輯：開發人員可以用C#嚟會編寫遊戲邏輯，Unity會喺輸出嗰時自動將內容轉換成唔同平台相應嘅源碼同格式。
* 物理引擎：Unity可以模擬到地心吸力、撞擊、磨擦力等嘅效果，令遊戲道具呈現出唔同嘅動態。
* 素材連結：Unity識得偵查同追蹤專案入面唔同素材嘅加減同改動，喺用戶整理素材庫嗰時自動處理埋專案入面相應嘅連結。
* 自製渲染：Unity支援用Cg、GLSL嚟去編寫嘅Shader，為物件材質同畫面添加多變嘅視覺效果。 
* 用戶介面：Unity提供咗現成嘅介面配件同素材，閞發人員亦都可以運得呢啲配件嘅源碼嚟去擴展出別樹一格嘅用戶介面。

Unity 遊戲嘅基礎係**景**入便嘅**遊戲物件**：喺 Unity 入便，每個景都有若干件物件，物件可以係角色、燈光、鏡頭、環境或者用家介面元素都得，而且仲會帶有若干件元件，每件元件負責擔當某一功能，包括係令到件物件有個外觀、處理碰撞探測、令件物件識發光... 等。用 C# 寫手稿嗰時，仲有簡單嘅程式句，可以用嚟取得某個元件：
:`GetComponent<Rigidbody>()`
取得子物件、另一物件嘅某元件或者指定標籤嘅物件，都可以噉樣想像。

Unity 亦有功能，可以俾用家為唔同嘅物件落**標籤**，即係將啲物件分做（例如）**玩家角色**、**環境**、**敵人**等嘅類，噉寫手稿教電腦物件之間要點活動嗰陣就更順手－可以例如教某個類別對帶有某個指定標籤嘅物件俾同一樣嘅反應。

用 Unity 製作二維遊戲，可以使用**拼接圖調色板**：製作者可以設定一格格噉嘅**網格**作為遊戲空間，並且喺網格上加上**拼接地圖**話俾電腦知邊幅「拼圖」對應網格邊格；製作者跟住就可以整返塊「調色板」，引入精靈圖等嘅遊戲資產再將呢啲資產「畫」落去拼接地圖上，呢種做法夠大幅提升製作二維遊戲空間嘅速度。

## 出面網頁
* Unity官方網站
* Unity互助問答
## 註釋

## 詞解

## 參考

## 拎
*Unity 用家手冊
夏威夷小結他

**夏威夷小結他**（）係一種夏威夷嘅弦樂器，通常有四條弦，所以又叫做**四弦琴**。前身係文藝復興時期嘅第一代四弦結他。

夏威夷小結他嘅音調同音量因尺寸同結構而異。夏威夷小結他通常有四種尺寸：Soprano、 Concert、Tenor同Baritone。

## 出面網頁

*Tiki King's Ukulele Brand name database – information on over 600 ukulele makers past and present
*The Ukulele & You - an exhibition curated by the Museum of Making Music, Carlsbad, CA that details the ukulele's history and waves of mainstream popularity.
*Got A Ukulele listing of ukulele clubs around the world - one of the largest club databases on line
*steven.ukulele - one of the largest cantonese ukulele tab / chord music sheet and self-learning materials website.

## 攷
勒克萊齊奧

**勒克萊齊奧**（**Jean-Marie Gustave Le Clézio**，）係法國作家，2008年諾貝爾文學獎得主。

## 出面網頁

類:碧仙桃大學舊生
雷馬克

**雷馬克**（**Erich Maria Remarque**，），係德國小說家，出名作品有《西線無戰事》。
約安富士達

**約安·富士達ー奧提斯**（**Joan Fuster i Ortells**，），係西班牙作家，亦係1975年加泰文書信獎得主。
安德烈·沙哈諾夫

**安德烈·沙哈諾夫**（**Андре́й Дми́триевич Са́харов**，）係蘇聯原子物理學家，研發蘇聯第一粒氫彈。佢亦推動蘇聯民主改革，係1975年諾貝爾和平獎得主。

## 出面網頁

類:俄羅斯物理學家
類:蘇聯科學家
拉吉夫甘地

**拉吉夫甘地**（**Rajiv Gandhi**，），係印度前總理，1984年到1989年上任，1991年遇刺死咗。
尤納斯

**尤納斯**（**Muhammad Yunus**，）係孟加拉國經濟學家。佢憑開辦孟加拉鄉村銀行，向貧困創業者提供最多100美金嘅小額貸款，幫咗幾百萬人脫貧而攞到2006年諾貝爾和平獎。

2024年1月1號，尤納斯被指冇幫佢間鄉村電信公司嘅僱員設立福利基金而犯咗勞工法，同另外3名董事一齊畀法院判坐6個月監。佢哋四人獲准保釋，可以喺一個月內提出上訴。

## 出面網頁
馬克斯·玻恩

**馬克斯·玻恩**（**Max Born**，），係德國物理學家，亦係1954年諾貝爾物理學獎得主。
伊巴謙莫域

**薩拉坦·伊巴謙莫域**（**Zlatan Ibrahimović**，），係瑞典前足球員，1999年開始踢職業賽，做過瑞典足球代表隊隊長。

## 攞過嘅獎
; 阿積士
* 荷甲冠軍：2001-02年，2003-04年
* 荷蘭盃冠軍：2002年
* 告魯夫盾冠軍：2002年

; 祖雲達斯
* 意甲冠軍：2004-05年，2005-06年

; 國際米蘭
* 意甲冠軍：2006-07年，2007-08年，2008-09年
* 意大利超級盃冠軍：2006年，2008年

; 巴塞隆拿
* 西甲冠軍：2009-10年
* 世界冠軍球會盃冠軍：2009年
* 歐洲超級盃冠軍：2009年
* 西班牙超級盃冠軍：2009年、2010年

; AC米蘭
* 意甲冠軍：2010-11年，2021-22年
* 意大利超級盃冠軍：2011年

; 巴黎聖日耳門
* 法甲冠軍：2012-13年、2013-14年、2014-15年、2015-16年
* 法國盃冠軍：2014-15年、2015-16年
* 法國超級盃冠軍：2013年、2014年、2015年、2016年
* 法國聯賽盃冠軍：2014年、2015年、2016年

; 曼聯
* 英格蘭社區盾冠軍：2016年
* 英格蘭聯賽盃冠軍：2017年
* 歐霸盃冠軍：2017年

;個人
*金球獎提名：2003、2004、2005、2007、2008、2009、2012、2013、2014、2015、2016
*金球獎第四名：2013
*金足獎：2012
*國際足聯普斯卡斯獎：2013
*意甲月度最佳球員：2007 9月、2008年12月、2012年1月、2020年10月
*意甲年度最佳外籍球員：2004-05、2007-08、2008-09、2010-11、2011-12
*年度意甲足球先生：2007-08、2008-09、2010-11
*AC米蘭名人堂
*法甲年度最佳球員：2012–13，2013–14，2015–16
*巴黎聖日耳門名人堂
*巴黎市獎章：2016
*馬模市獎章：2015
*瑞典年度新人：2001
*瑞典足球年度人物：2002
*瑞典年度最佳前鋒：2005、2007、2008、2009、2010、2011、2012、2013、2014、2015、2016、2017、2018、2019、2020
*瑞典年度最佳男運動員：2008、2010、2013、2015

## 攷

## 出面網頁
奧斯爾

**奧斯爾**（**Mesut Özil**，），係前德國足球員，2006年開始踢職業賽，最後效力土耳其超級足球聯賽球會巴沙克舒希。
普加喬娃

**普加喬娃**（**Алла Пугачёва**，），係俄羅斯女歌手，1965年出道，係蘇聯音樂史上唱碟銷量最高嘅歌手。

2022年9月，喺佢現任老公畀俄羅斯定性做「外國代理人」之後，普加喬娃喺社交媒體公開反對俄羅斯入侵烏克蘭。

## 參考
Vincent (當麥連嘅歌)

《**Vincent**》係當麥連唱嚟紀念梵高嘅歌。呢首歌因開場歌詞「Starry Starry Night」而出名，歌詞意指梵高嘅星夜。呢首歌後來都被好多歌手改編。

1971年，當麥連喺讀完一本講梵高成世嘅書後就寫咗呢首歌嘅歌詞，用手風琴、顫音琴、弦樂器同結他配樂。當年，呢首歌一度成為英國單曲排行榜嘅第一名，並喺美國攞到第12名。告示牌排行榜將《文森》排喺嘅第94名，成人當代音樂第2名。

呢首都係梵谷博物館日日跟住梵谷畫作播嘅歌。2000年，公共電視網播咗喺德克薩斯州奧斯汀搞嘅專場音樂會「Don McLean: Starry, Starry Night」。

## 榜單

### 週榜

### 年榜

## 認證

## 參考
雲遜

**雲遜**或者**文森**可以係：
*文森 (遊戲主播)：英雄聯盟主播。
*Vincent (當麥連嘅歌)：當麥連喺1971年出嘅歌。

## 人名
作為人名，**雲遜**、**文森**仲可能指：
*文森·梵高：荷蘭畫家，代表作《向日葵》，《星夜》。
*雲遜甘賓尼：比利時足球員。
*文森·迪維尼奧：美國生物化學家，攞過諾貝爾化學獎。
*海倫雲遜：法國女演員，攞過凱撒獎最佳女配角獎。
*雲遜巴赫斯：瑞士演員。
定風波 (歌)

《**定風波**》係香港歌手張學友唱嘅一首冠軍單曲，電影《大上海》嘅主題曲。
 
## 派台成績
### 華語流行排行榜
*冠軍 連兩週 上榜周數 2 最高名次 1

### 全球流行音樂金榜
*季軍 上榜周數 2 最高名次 3

### 香港電臺中文歌曲龍虎榜
*季軍 上榜周數 7 最高名次 3

### 叱咤903專業推介
*亞軍 上榜周數 2 最高名次 2

## 獎
### [[第32屆香港電影金像獎]]
*最佳原創電影歌曲 **攞獎**

## 參考


類:張學友嘅歌
定風波

**定風波**，詞牌名。雙調六十二字，前闋三平韻，兩仄韻，後闋四仄韻，兩平韻。平仄換韻方式係「甲乙甲丙甲丁甲」。以平聲韻為主，間以仄聲韻。

## 例詞
***[[蘇軾]]**
莫聽穿林打葉聲，何妨吟嘯且徐行。竹杖芒鞋輕勝馬，誰怕？一蓑煙雨任平生。

料峭春風吹酒醒，微冷，山頭斜照卻相迎。回首向來蕭瑟處，歸去，也無風雨也無晴。
高世章

**高世章**（；），係音樂劇同電影作曲家。攞過「Richard Rodgers Development Award」、金馬獎及幾個音樂獎。作品被搬過上紐約卡內基音樂廳嘅舞台，並為美國公眾廣播電視台節目《The Puzzle Place》創作音樂。阿媽係兩屆「亞洲影后」同第一屆「金馬影后」尤敏，外祖父係粵劇名伶白玉堂，而「曼波女郎」葛蘭就係佢嘅伯娘。高氏喺美國西北大學讀音樂，之後到紐約大學專攻音樂劇作曲。

## 創作記錄
2001年，憑音樂劇《Heading East》攞「Richard Rodgers Development Award」。

2002年，為中英劇團話劇《咖喱盆菜釀薯條》譜寫音樂。

2003年，為演戲家族粵語音樂劇《四川好人》作曲、編曲同做音樂總監，並憑該劇攞到香港戲劇協會搞第十三屆香港舞台劇獎「最佳創作音樂」，該劇之後四次公演。 

2004年，為張學友創意音樂劇《雪狼湖》國語版做音樂總監。

## 公職
2011年，被政府委任做香港藝術發展局委員。2014年，再被委任。

2016年，被政府委任做香港演藝學院校董會成員。

## 參考

## 出面網頁
* 高世章嘅網劇場
* CHINESE HELL - The official website of ROBERT LEE & LEON KO
* HEADING EAST - A MUSICAL - The official website
第2屆香港立法會選舉

**2000年香港立法會選舉**係香港特別行政區成立之後嘅第二屆立法會選舉，會選過全部60個議席。呢一屆會選24個地方直選議席、30個功能界別議席同6個選舉委員會議席。

香港立法會
第1屆香港立法會選舉

**1998年香港立法會選舉**係香港特別行政區成立之後嘅第一屆立法會選舉，會選60個議席，取代臨時立法會。呢一屆會選20個地方直選議席、30個功能界別議席同10個選舉委員會議席。

香港立法會
第2屆香港行政長官選舉

**2002年香港行政長官選舉**係香港特別行政區嘅第二屆行政長官（特首）選舉。皆因得董建華一位候選人，所以自動當選，唔使投票。
第1屆香港行政長官選舉

**1996年香港行政長官選舉**係香港特別行政區嘅第一屆行政長官（特首）選舉。選舉結果由董建華贏咗其餘兩位候選人楊鐵樑同吳光正。
第2屆香港區議會選舉

**2003年香港區議會選舉**係香港特別行政區成立後嘅第二屆香港區議會選舉，響2003年11月23號舉行。呢次選舉會重選香港十八區區議會一共400個議席。

呢屆區選，泛民主派食正七一效應條水，當中民主黨贏得95個區議會民選議席，係呢屆區選嘅大贏家，而且，民主黨、民協、前綫、街工、元朗天水圍民主陣線、公民起動、中西區民主力量、職工盟所屬嘅泛民主派喺400個區議會民選議席入面，贏咗198個，反而民建聯就力撐香港基本法第23條立法，只係贏得62個區議會民選議席，但係民建聯同埋公民力量、自由黨、港進聯、勞聯所屬嘅建制派亦都贏到201個，所以建制派仍然喺全港嘅區議會民選議席入面過半。
第1屆香港區議會選舉

**1999年香港區議會選舉**係香港特別行政區成立後嘅第一屆香港區議會選舉，響1999年11月28號舉行。呢次選舉會重選香港十八區區議會一共390個議席。

呢屆選舉，泛民主派嘅民主黨同埋建制派嘅民建聯贏得議席數目係87比83，民主黨贏得嘅區議會民選議席比民建聯多4席。
第3屆香港立法會選舉

**2004年香港立法會選舉**係香港特別行政區成立之後嘅第三屆立法會選舉，會選過全部60個議席。呢一屆取消咗6個選舉委員會代表議席，加返6個地方選區個地方直選議席，即係會選30個地方直選議席同30個功能界別議席。

香港立法會
羅比·威廉斯

**羅比·威廉斯**（；；），係英國男歌手、詞曲作家、音樂家同唱片製作人。喺英國史德福郡特倫特河畔斯托克出世，攞過葛萊美獎提名、多次贏到全英音樂獎嘅英國創作歌手。佢喺1989年開始演藝生涯，佢喺15歲加入流行樂嘅接招合唱團做舞者兼歌手，喺1995年離團，開始單飛生涯。佢喺2009年重回接招合唱團。2012年，因為老婆——土耳其裔美籍演員Ayda Field——準備生仔，而冇再同團隊表演。

## 爭議
2018年6月14號搞嘅2018年FIFA世界盃開幕儀式上，佢喺唱歌時突然對攝像機鏡頭舉中指，引發討論。

## 參考

## 出面網頁

* 官方網站
* 羅比威廉斯中文網
* 
* Irish Take That website - 羅比單飛前嘅早期
* Robbie Williams Fan Forum
* Latest Robbie Williams News from the BBC
* 
* Robbie Williams Songs collection
玉置浩二

**玉置浩二**（；）係日本男歌手同演員，搖滾樂團「安全地帶」主唱。喺北海道旭川市神居町出世，身高177公分、血型A型。所屬經紀公司係Sony Music Records自主品牌Saltmoderate。

## 音樂事業
; 1973－1993
1973年組成流行搖滾樂團「安全地帶」。1981年以井上陽水伴奏樂團嘅身份，去東京發展並喺第二年正式出道。之後以「酒紅色的心（）」「戀愛的預感（）」「向悲傷說再見（）」等幾首歌紅咗。1986年以電影「普魯士藍的肖像（）」首次挑戰戲劇演出。1987年出第一隻個人單曲「All I Do」。1993年「安全地帶」解散後，專心發展個人演藝事業，參與過慈善募款而成立嘅音樂團體「USED TO BE A CHILD」。

; 百萬金曲「田園」
1996年，佢為自己做主角嘅電視連續劇「教練（）」所編寫嘅主題曲「田園」好受歡迎、所以受邀喺嗰年年尾嘅紅白歌唱大賽演出。但伴奏並唔係採用原本合作嘅樂團、而係嗰時同屬Sony Music Entertainment唱片公司嘅樂團TOKIO，喺歌詞頻頻出錯嘅情況下收視率仲有成59.9%、破咗歌手類別嘅最高收視率紀錄。雖然1996年依日本公信榜嘅調查「田園」銷售紀錄係92.4萬張、但喺紅白歌唱大賽嘅演出播放之後，銷售量又再次上升。結果「田園」係佢個人同團體作品入面，第一張銷售量破百萬張嘅歌。

; 1997－
1998年同女星藥師丸博子離婚後，搬去長野縣輕井澤，改簽唱片公司BMG FUN HOUSE。2002年，又簽返唱片公司Sony Music Entertainment，「安全地帶」亦喺活動中止約十年後再次展開活動。2004年，因開設個人經紀公司而再次停止「安全地帶」活動，專心發展個人事業。

; 2008
2008年停止所有活動，為佢急性胰腺炎養病。

; 2010
「安全地帶」恢復音樂活動，3月出新單曲「」。之後重搞巡迴演唱會「完全復活」。

; 2017
「安全地帶」喺12月9號夜晚香港亞洲國際博覽館搞出道35周年紀念演唱會，吸引成8,000個港日樂迷入場支持。

## 參考

類:日本唱作人
類:流行歌手
類:日本演員
永邦

**永邦**（；；），原名**余永邦**，係星加坡男創作歌手、音樂製作人兼經紀人。最初係博德曼音樂旗下歌手，而家係永邦亞太娛樂創辦人。

## 經歷
2004年4月，出首張翻唱專輯《一追再追》，主打歌有《一追再追》、《寂寞公路》、《雙手的溫柔》、《藍雨》、《天真》反應唔錯，其中《一追再追》、《寂寞公路》MTV仲用偶像劇手法拍攝攞到好評。

2007年12月，出第三張創作專輯《願望》。

2009年8月，出第四張創作專輯《魔鬼的眼淚》。

## 爭議
2005年，佢出嘅珍愛真愛風行精選集入面《Melody》首歌被指抄襲鳥之詩。台灣ACG迷表達不滿，寫信向日本Key直接反應，而Key就向持有版權嘅SONY BMG抗議，最後SONY BMG公開道歉並回收。

## 參考

## 出面網頁
*
*

永邦
Boom Technology

**Boom Technology**係美國一間超音速客機創業公司，依家設計緊一款叫做 Overture 嘅2.2馬赫55座超音速客機，航程有 8300km，會喺2023年投入使用。截至2019年1月，佢已經籌集咗1.4億美元嘅風險投資。有一架三分一大細嘅原型機XB-1 Baby Boom將會喺2020年進行試飛。

## 参考
2020年嘅美國

**2020年嘅美國**係介紹美國喺2020年嗰陣發生過啲乜事。

## 大件事
* 1月2號：美國股市三項主要指數喺2020年第一個交易日都創即市同收市新高：道瓊斯工業平均指數高見28,872.80點，收市報28,868.80點；標準普爾500指數高見3,258.14點，收市報3,257.85點；納斯達克綜合指數高見9,093.43點，收市報9,092.19點。
* 1月21號：武漢肺炎美國疫情開始爆發。
* 1月25號：NBA常規賽，洛杉磯湖人隊作客以91比108不敵費城76人隊，湖人隊球員勒邦占士攞29分，NBA生涯累積得分達到33,655分，超越高比拜仁成為史上得分第三，巧合嘅係費城正正就係高比拜仁嘅出生地，而唔夠一日高比拜仁就死於空難。
* 4月20號：紐約5月原油期貨臨近結算，價格破天荒跌至負數，即市跌過落負40.32美元，收市報每桶負37.63美元。
* 5月25號：美國白人警員德里克·沙文（）喺明尼亞波利斯想逮捕黑人佐治弗萊嘅時候，單膝跪喺佐治弗萊頸處8分鐘46秒，佐治弗萊當場窒息而死。
* 6月10號：納斯達克綜合指數收市首次突破10,000點，報10,020.35點，即市高見10,086.89點。
* 7月7號：美國國務院官員證實華府決定退出世界衞生組織，已經知會國會同聯合國，第二年7月生效。
* 7月24號：美國要求中國關閉嘅限期屆滿，中方人員撤離。美方人員無視《》同《中美領事條約》，強行爆入總領館館舍。
* 7月30號：美國火星探測器「毅力號」發射。
* 10月2號：美國總統當勞侵同第一夫人美蘭妮亞侵證實武漢肺炎病毒測試呈陽性。
* 11月3號：第59屆美國總統選舉，由祖拜登當選。2020年美國參議院選舉、2020年加利福尼亞州參議員選舉等各級選舉亦同步舉行。
* 11月24號：道瓊斯工業平均指數首次突破30,000點，當日收報30,046.24點。

## 響呢年出世嘅人

## 響呢年死嘅人
* 1月1號：大衞·史端，律師，NBA總裁
* 1月26號：高比拜仁，籃球員
* 2月5號：卻德格拉斯，演員，奧斯卡金像獎終身成就獎同柏林影展終身成就獎得主
* 2月16號：勞倫斯·高登·泰斯勒，電腦科學家
* 5月2號：劉冰（Bing Liu，譯音），華裔，賓夕法尼亞州匹茲堡大學醫學院助理教授，喺羅斯鎮（Ross Township）屋企度畀人槍殺，兇徒疑吞槍。生前致力研究沙士病毒2型，且話過即將有重大突破
* 5月17號：阮次山，時事評論員、主持人、記者、編輯、作家同教授
* 5月22號：謝利史龍，籃球員（芝加哥公牛）同名人堂領隊（猶他爵士）
* 5月25號：佐治弗萊，非洲裔
* 6月29號：卡爾列拿，演員
* 7月13號：今原真申，電子工程師同電視主持人
* 7月17號：約翰劉易斯，黑人民權領袖兼政治人
* 8月28號：查域保斯曼，演員
* 9月14號：威廉蓋茲，律師，比爾蓋茨老頭
* 9月18號：金斯伯格，最高法院大法官
* 12月19號：，哈佛大學榮休教授，研究東亞學者，試過多年研究省港等南粵地頭

## 節慶、風俗習慣

## [[阿頭]]
* 總統：侵侵
* 副總統：邁克朋斯

## 拎
*
Á

係法羅文、匈牙利文、冰島文、捷克文同埋斯洛伐克文嘅一個字母。呢個字母喺愛爾蘭文、荷蘭文、葡萄牙文、西班牙文、越南文入面亦都當做變音字母噉用。

## 編碼
À

係加泰羅尼亞文、法文、義大利文、葡萄牙文、蘇格蘭蓋爾文、越南文入面當變音字母噉用。

## 編碼
不要走

**不要走**可以係：
* 不要走 (1986年單曲)，法國歌手埃爾莎·朗基尼喺1986年10月12號發行嘅單曲。
* 不要走 (1989年單曲)，日本歌手玉置浩二喺1989年11月20號發行嘅單曲。
Â

係羅馬尼亞文同埋越南文嘅一個字母。呢個字母喺法文、葡萄牙文、華隆文同埋佛里烏利文入面當變音字母噉用。

## 編碼
Å

係瑞典文、芬蘭文、丹麥文、挪威文、華隆文同埋伊斯特拉-羅馬尼亞文入面嘅元音字母。

## 編碼
不要走 (1989年單曲)

《**不要走**》係日本歌手玉置浩二喺1989年11月20號出嘅第5張單曲。

呢首歌雖然唔係玉置最熱門嘅歌，但喺歷年演唱會入面成日出場，被視為佢嘅代表作品之一。首歌係B小調，大部份用假音去唱。

單曲發行後被華語圈好多位歌手翻唱。

## 收錄曲目
* 全作詞：松井五郎 作曲：玉置浩二 編曲：

#《不要走》（）
#* 富士電視台播出30年紀念電視劇《》主題歌
#《Schedule》（）

## 翻唱
### 李香蘭
《李香蘭》喺當年推出後並冇攞到任何獎，都入唔到勁歌金曲嘅季選歌曲，但之後喺台灣、新加坡、中國大陸同馬來西亞等地受到熱捧。

1993年，首歌經過台灣填詞人姚若龍重新填國語詞後以《**秋意濃**》嘅名發行，收錄喺國語專輯《吻別》。

### 其他版本
;粵語
*《夢在從前》，主唱何超儀，作詞唐書琛，收錄喺1992年專輯《妖獸都市原聲大碟》
*:周星馳喺佢主演電影國產淩淩漆入面用鋼琴伴唱（由吳國敬幕後代唱），做咗經典情節。
;國語
*《夢，守不住心事》，主唱趙詠華，作詞姚若龍，收錄喺1992年專輯《我想我已經愛上你》
*《一生夢已遠》，主唱張立基，作詞謝明訓，收錄喺1992年專輯《Touch Me》
*《愛一個人不算錯》，主唱何超儀，作詞姚若龍，收錄喺1992年專輯《妖獸都市原聲大碟》
;英語
* 2010《Yesterday's News》MAMAS GUN

## 參考
Ä

係斯洛伐克文、瑞典文、愛沙尼亞文、芬蘭文、佛羅文、土庫曼文、韃靼文嘅一隻字母，喺德文入面當變音字母噉用。

## 編碼
Ã

係卡舒比文同埋瓜拉尼文嘅一隻字母，喺葡萄牙文、越南文入面當變音字母噉用。

## 編碼
Ć

係克羅地亞文、波斯尼亞文、波蘭文、上索布文、下索布文入面嘅字母。

## 編碼
Ç

係阿爾巴尼亞文、土耳其文、阿塞拜疆文、土庫曼文、韃靼文同埋北庫爾德文入面嘅字母，呢個字母喺英文、法文、葡萄牙文、奧克文、加泰羅尼亞文同埋一啲佛里烏利文方言，亦都當做變音字母噉用。

## 編碼
鹼熔

**鹼熔**係指礦物嘅有機化合物同鹼共熔嘅反應，係一種化工單元過程。用鹼中嘅元素取代化合物或礦物中嘅元素。一般喺鹼熔中使用嘅鹼係比較容易得到嘅氫氧化鈉、氫氧化鉀或碳酸鈉等。

例如苯磺酸同氫氧化鈉共熔，鹼嘅羥基取代磺基，產生苯酚鈉。鎢礦同碳酸鈉共熔，產生可溶性嘅鎢酸鈉，再經提煉獲得金屬鎢。
單日轉向

**單日轉向**，又叫**單日轉勢**，係香港股市常用名詞，指一日內股市（尤指恆生指數同恆生國企指數）見頂回落或見底回升嘅轉向形態。佢嘅形態特徵係成交量驟增，全日波幅極大。佢可出現於短期、中期，甚至長期嘅走勢上；若配以下跌裂口或上升裂口（甚至消耗性裂口），噉見頂回落或見底回升時嘅訊號將更明顯。
Č

係克羅地亞文、斯洛文尼亞文、波斯尼亞文、上索布文同埋下索布文入面嘅字母。

## 編碼
心理物理學

**心理物理學**（參見 ）係心理學嘅子領域，專門研究刺激嘅物理性質，以及係呢啲性質會點樣影響刺激造成嘅感受同體驗，當中**物理性質**包括有光嘅強度同埋聲嘅頻率呀噉。心理物理實驗會要求受試者對刺激嘅物理性質做判斷，並且探究呢啲判斷會受到咩因素影響。

## 實驗做法

**心理物理實驗**屬於心理實驗一種，特徵係會通過精確操控感覺刺激嘅物理特徵，同時量度對刺激嘅心理或者行為反應，例如係反應時間呀噉。當中物理特徵可以係光嘅強度（視覺刺激）、聲波嘅頻率（聽覺刺激）或者係物件撳落嚟嘅壓力（觸覺刺激）等等。

### 門檻概念

呢類實驗可以用嚟探知人類感知能力嘅限制。例如係**門檻**，又叫**值**，嘅概念心理物理學時常會用，講緊某刺激最低要係幾多，先至可以感知得到。舉例說明：想像研究者依家想研究人腦點樣分辨唔同嘅色，佢可以叫受試者坐喺熒光幕前面，俾佢哋睇兩束唔同色嘅光，然後慢慢收窄兩束光喺色彩上嘅差距，再睇下兩束光差距要收到幾細，受試者先睇唔出兩束光嘅色彩有分別。喺呢個例子中，門檻值就係呢個最細差距。

**絕對閾值**係指刺激強度去到某個程度，受試者就能夠喺一定比例嘅試驗入面察覺到刺激嘅存在。實驗上時常以 *p* = 50% 為標準，即係受試者喺一半次數嘅試驗中能夠正確感受到刺激，就謂之啱啱去到絕對閾值。舉例講，譬如研究人對受試者嘅手背上做觸覺測試—受試者可能感覺唔到單一一條毛拮佢，但當有兩三條毛同時接觸佢皮膚嗰時，佢就會覺得有感覺；呢個**啱啱感覺到**嘅強度就謂之觸覺嘅絕對閾值。

### 物理刺激

心理物理學研究，通常會操作一啲量度得到嘅物理量，再觀察呢啲物理變化點樣對應到人嘅主觀感受變化。例子包括：
*視覺：光嘅波長會影響人對色彩嘅體驗，例如波長較短嘅望落會偏藍紫色，而波長較長嘅則偏紅。
*聽覺：聲波嘅頻率會影響人感知到嘅音高，某段聲波嘅頻率越高，聽落就愈高音。
*觸覺：接觸嗰時產生嘅壓力，會影響人對**被掂到**或**被撳到**，壓力越大，感覺就越明顯，越有可能會痛。

## 神經研究

心理物理學上嘅方法，可以用於神經編碼上嘅研究。神經編碼屬於神經科學，研究神經元點樣以電活動嘅規律（例如發射頻率、時序、同步節律等）去代表外部刺激、內部狀態或者行為反應。

要理解呢種腦內通訊系統，研究者好多時都要同時結合兩種方法：心理物理學實驗同神經生理學量度。喺心理物理學層面，研究者透過改變刺激嘅物理特徵，觀察呢種操作會造成乜嘢變化，同時又要喺神經生理層面，量度單一神經元嘅射訊紀錄，密切監察外界刺激嘅特性會點樣影響神經活動，而當刺激變化嗰時，特定嘅神經元群體會點樣改變活動模式，例如會唔會射訊號射得密咗。呢種研究有助神經科學家搵出唔同嘅神經元，分別負責傳達咩資訊，譬如係邊啲神經活動帶有資訊描述睇到嘅嘢嘅色彩、邊啲帶資訊描述睇到嘅嘢嘅形狀... 等等。

## 可以睇埋
*神經科學
*視覺科學
*視光學
*語音學

## 引述

## 註釋

## 拎
*
認知模型

一個**認知模型**（**cognitive model**）係認知科學上嘅一個理論模型，會指出嗮所描述嘅現象當中嘅重要變數，並且用一條或者多條算式表達呢啲變數之間嘅關係。例子可以睇人工神經網絡。
認知神經科學

**認知神經科學**（睇返 ）係跨學科領域，可以算係認知科學，處於認知心理學同神經科學嘅交界。呢個學科嘅重點，在於運用科學方法，探索同理解腦部嘅神經活動點樣產生各種嘅認知功能，當中**認知功能**嘅例子有感知、記憶、言語、決策同埋意識等等；**認知神經科學家**會用多種技術，包括功能磁振造影、腦電圖以及經顱磁刺激等，嚟量度腦活動，並且做統計分析，剖析唔同嘅腦活動同認知功能有乜嘢關係。

## 基本概念

認知神經科學喺學術體系入面，扮演住橋樑噉嘅角色，主要連接以下呢兩個領域：
***[[認知心理學]]**：呢個領域隸屬心理學；認知心理學研究者用抽象模型描述人腦處理資訊嘅功能，例子有感知、注意力、記憶、言語以及係決策呀噉，認知神經科學將呢啲抽象化嘅模型，帶到生理層面，探討呢啲功能係由腦嘅邊啲區域負責，亦會討論認知功能嘅具體實現機制。
***[[神經科學]]**：呢個領域隸屬生物學，關注神經系統嘅結構、功能同發展。認知神經科學會攞神經科學嘅研究工具嚟用，量度腦活動，探討呢啲活動點樣協同合作，產生複雜嘅人類思維同行為。
亦即係話認知神經科學嘅定位，在於要解答一條根本問題：心靈係點樣由腦產生出嚟嘅？

## 認知課題

認知神經科學會關注嘅認知功能，有以下呢啲：
***[[感知]]**：講緊個腦點樣接收嚟自感官嘅原始資訊，例如眼接收到嘅光、耳接收到嘅聲等。呢個過程嘅目標，係要產生對周圍世界嘅有意義理解。
***[[注意力]]**：係指緊個腦將有限嘅認知資源集中，淨係處理特定嘅刺激或者工作。呢個功能有助人（以至第啲動物）篩選環境中嘅海量資訊，決定邊啲要處理邊啲要忽略。
***[[記憶]]**：涉及將經驗過嘅嘢或者接收過嘅資訊，做編碼、儲存，第時可以提取返出嚟用。認知神經科學有區分唔同類型嘅記憶，例如短期記憶、工作記憶、長期記憶呀噉，並探究佢哋分別對應邊啲神經機制。
***[[決策]]**：指個體由多個選項之中，根據其目標，選擇最佳嘅行動方案。呢個過程通常涉及對風險同犒賞嘅評估同預期。
***[[學習]]**：指神經系統基於經驗，產生持久嘅改變，從而令到行為跟住有所調整。有關腦部嘅變化可以點樣引致行為變化，可以睇下海伯理論講嘅嘢。

## 神經量度

神經造影係一系列方法，以非侵入性嘅方式，產生圖像嚟描述腦部結構同功能嘅。呢類技術喺神經科學同認知心理學等領域係核心嘅研究工具。對於認知神經科學嚟講，呢啲造影技術極之重要，因為佢哋提供咗客觀、實體嘅證據，用嚟建立心靈同腦之間嘅橋樑：
*功能定位：研究者觀察受試者進行特定嘅認知工作（例如記嘢、做決策等）嗰時，邊啲腦區嘅活動增加；研究者可以精確噉將抽象嘅認知功能，對應落腦部嘅具體結構，例如睇識字咭學漢字嗰陣，視覺皮層會零舍活躍。
*時間軌跡：能夠以毫秒為單位捕捉腦部對刺激嘅即時反應，準確描繪認知過程嘅發生次序同時間綫。
例如功能磁振造影（fMRI）噉，可以偵測神經活動引起嘅血氧濃度變化，反映唔同腦區嘅活動強度。

## 睇埋
*神經心理學
*神經化學
*動物行為
*動物認知
*認知革命

## 參攷
引用咗嘅來源：

文中有嘅註釋：

## 資源

*
*
小辮鴴

**小辮鴴**（學名：***Vanellus vanellus***），又叫**鳳頭麥雞**，係鴴科麥雞屬下一種雀，主要出現喺歐亞大陸溫帶地區。
紅腹灰雀

**紅腹灰雀**（學名：***Pyrrhula pyrrhula***）係麻雀科灰雀屬下一種雀，主要出現喺歐亞大陸溫帶地區。
紅冠水雞

**紅冠水雞**（學名：***Gallinula chloropus***），又叫**黑水雞**，係秧雞科黑水雞屬下一種雀，主要出現喺舊大陸地區。

雌雄一樣樣，頭、頸同上背部分係灰黑色，下背、腰至尾上覆羽及兩翼覆羽係暗橄欖褐色；飛羽和尾羽係黑褐色。特徵係嘴係紅色、嘴嘅尖端黃色、體側有白橫斑，臀兩側有白斑。

繁殖期大概喺3-7月，雌雄水雞會一齊築巢同養育雛鳥，每次會生5-8粒蛋。

雛鳥為早熟性，全身都係毛茸茸嘅黑色毛，嘴嘅顏色同成鳥一樣。雛鳥出生無耐就識行，會跟住雌鳥身邊學搵食食。
鼩鼱

**鼩鼱**，即**鼩鼱科**（學名：***Soricidae***），係哺乳綱真盲缺目下一科，有26個屬385個種，外形似老鼠。
禿鼻烏鴉

**禿鼻烏鴉**（學名：***Corvus frugilegus***），又叫**禿鼻鴉**，係鴉科鴉屬下一種雀，主要出現喺歐亞大陸溫帶地區。
藍山雀

**藍山雀**（學名：***Cyanistes caeruleus***），又叫**藍冠山雀**，係山雀科藍山雀屬下一種雀，主要出現喺歐洲地區。
大羊駝

**大羊駝**（學名：***Lama glama***）係駱駝科羊駝屬下一種動物，主要出現喺南美洲地區。
小羊駝

**小羊駝**（***Lama vicugna***），係駱駝科小羊駝屬下面嘅一種動物，主要棲息喺南美洲安第斯山脈中段嘅半乾旱草原。
貂熊

**貂熊**（學名：***Gulo gulo***），又叫**狼獾**，係鼬科貂熊屬下唯一現存物種，主要出現喺寒帶地區。
熊蜂

**熊蜂**，即**熊蜂屬**（學名：***Bombus***），係膜翅目蜜蜂科下一屬，有超過250個種，體型喺蜂類入面比較大。
別舍得河

**別舍得河**（）係俄羅斯同白俄羅斯嘅河流，河道全長261公里，流域面積約5,600平方公里，發源自斯摩棱斯克州南部，河水主要嚟自融雪，最終注入索日河。
欲罷不能

**欲罷不能**本身係成語，解做緊某樣嘢停唔到落嚟，亦可以係：
*欲罷不能 (電台節目)，1967年香港商業電台節目，由林彬主持
*欲罷不能 (電視劇)，2001年中國大陸電視劇，由龔朝執導
慾罷不能

《**慾罷不能**》（）係英國真人騷節目，2020年4月17號由Netflix發行。節目搵咗班平時性生活隨便嘅靚仔靚女，住埋同一個度假村，只要四個禮拜無任何性行為，就可以瓜分十萬蚊美金獎金。
## 出面網頁
*慾罷不能 | Netflix
居家令

**居家令**（）係政府控制流行病疫情大爆發嘅強制措施，規定一個地方入面全體居民原則上都要留返響屋企隔離，避免公眾地方出現交叉感染。

有史以嚟最大規模嘅居家令，出現響2020年上半年武漢肺炎大爆發嗰陣，隨住疫情蔓延全球，美國同好多國都推行居家令，有起碼幾億人受影響。
隔離

**隔離**（）係種預防傳染病蔓延嘅措施。當懷疑或者確定一個人（或者動物、植物）有傳染病，就要將佢安置響一個獨立嘅地方，隔絕外界接觸，直到證實佢無病或者醫返好。
## 睇埋
*居家令
閆天午

**閆天午**（；；），係中國大陸音樂製作、作曲、編曲人，喺河北出世。佢識彈鋼琴、結他等幾種樂器。

## 經歷
佢喺2009年成立「北京午Music Studio」。2013年，憑住喺張靚穎唱電視劇《咱們結婚吧》嘅主題曲《終於等到你》編曲而紅。佢參與過胡夏唱嘅《愛情進化論》嘅編曲。

佢製作過《那年青春我們正好》電視劇原聲帶嘅歌，有《浪漫》、《緊張》、《回憶》、《他她》、《過往》。佢參與過《中國好聲音3》、《中國好聲音4》嘅編曲。

2015年，佢為電影《夏洛特煩惱》配樂。同年，佢喺《我是歌手》第三季為古巨基、李健編曲。佢喺《歌手2017》為譚晶編曲。

## 參考

類:河北人
天午
許正宇

**許正宇**（，）係香港政府財經事務及庫務局局長，金融發展局前任行政總監。2008年加入民建聯。籍貫福建省泉州晉江市。

## 簡歷
許正宇持有英國牛津大學哲學、政治及經濟系榮譽學士同碩士學位、工商管理碩士學位，亦參與史丹福大學行政人員培訓課程。喺1999年至2003年期間出任特區政府，曾經被調派到經濟發展科、香港特區政府駐北京辦事處同民政事務總署服務。喺2003年離開政府後曾任職銀行界，其後喺香港交易所工作長達十幾年，並自2019年開始出任香港金融發展局行政總監。

2020年4月22號畀國務院根據行政長官林鄭月娥嘅提名同建議任命為財經事務及庫務局局長，接替被免職嘅原局長劉怡翔。

## 屋企
許正宇響一個有錢嘅左派屋企出世，阿爸許宏全1968年喺廈門大學化學系畢業，係一名老師，亦都係文革先鋒，喺左派社團入面好有名氣。響1970至74年間喺福建寧德市工業局做中共幹部，曾經被人懷疑係中共黨員。1974年許宏全放棄咗做中共幹部，去咗香港做生果檔小販。不過《壹週刊》喺2008年訪問過佢五伯許宏點，佢話當年許宏全係「共產黨派佢落嚟香港搞文革、搞政治，佢做小販純粹係為咗生存同掩飾」。後嚟許正宇轉到貿易公司做嘢，仲先後到廣州同福建設廠。

許正宇阿媽曾敏麗曾經響北角開金舖，都算有錢。

許正宇家姐係民政事務局已故前副局長許曉暉。

許正宇老婆陳妍妮任職高盛亞洲區董事總經理。

## 參考

## 出面網頁
* 
*GovHK 香港政府一站通：財經事務及庫務局局長 許正宇
* 行政會議 - 行政會議成員 - 財經事務及庫務局局長 許正宇
* 

正宇
奇幻世紀

《**奇幻世紀**》（）係富士電視台拍嘅電視劇、電影同埋短篇系列，喺1990年4月19號開始播。

## 拎
* 世にも奇妙な物語
* 世にも奇妙な物語 ポニーキャニオン／DVD作品シリーズ
* 「地獄のタクシー」翻案裁判・判決全文
東野圭吾

**東野圭吾**（）係日本推理小說作家。佢喺1985年寫嘅書《放學後》攞到第31屆江戶川亂步獎之後就正式出道寫嘢。

## 比較出名嘅作品
*1998年《祕密》
*1999年《白夜行》
*2005年《嫌疑犯X的獻身》
*2012年《解憂雜貨店》

## 拎

*東野圭吾のファンサイト/御託をもうひとつだけ

類:日本小說家
日文漢字

**日文漢字**（），係書寫日文嗰陣用嘅漢字。日文漢字嘅寫法基本上同現代中文用緊嘅漢字差唔多，但係亦都有一啲係由日本人獨創嘅漢字，叫**和製漢字**，日本官方叫**國字**。

## 日字粵音
同英文使用者唔同，粵語使用者睇到日文名嘅時候，唔會知道個名嘅讀法，所以會用粵音去讀呢啲字眼。

大部份日文漢字，多數會因爲粵語使用者唔識日文而用粵音去讀呢啲漢字，而亦有少數字眼係例外。

例子：「丼」字原本有粵音（dam2 / zing2），但多數會仿傚日文讀法 （ どん ）而創造咗粵音（don1 / dong1）。

實例：親子丼 （can1 zi2 dong1）

亦有啲字係粵語/漢語本身唔存在但又常見，所以需要另創讀音。而大部分情況係普通話先有作到啲讀音畀呢啲字，粵語冇作到，所以只有少數字眼係大眾係約定俗成接受咗嘅讀法。

辻 （sap6）讀音同「十」。 由於字眼上似漢字「十」字冇爭議，而普通話亦安咗個「十」字嘅讀法，所以跟咗呢個邏輯。日文原音：（ つじ ）

## 拎
*  
*  
*  
*  
* 
* 日本漢字能力檢定協會-日本漢字百科
La casa de papel

《**紙屋**》（）係一套西班牙搶劫犯罪影集，由艾力克斯·平納（Álex Pina）開創。影集最初打算分做兩部迷你影集，2017年5月2號至11月23號喺西班牙電視台播出。同年底，Netflix買咗全球播映版權，並重新剪輯做較短嘅22集喺全球上線，喺2017年12月20號發布第1部，並喺2018年4月6號接住發布第2部。2018年4月，Netflix續訂咗16集，並大幅增加預算。2019年7月19號發布第3部，一共8集。2020年4月3號發布第4部，一共8集，關於製片人同演員嘅紀錄片《紙屋：現象》亦都喺同一日發布。

## 卡士
* 做東京
* 做教授
* 做里斯本
* 做柏林
* 做賴羅比
* 做里約熱內盧
* 做丹佛
* 做斯德哥爾摩
* 做Arturo Román
* 做赫爾辛基
* 做波哥大
* 做馬賽
* 做Julia
* 做Luis Tamayo上校
* 做巴勒摩
* 做Alicia Sierra檢察官
* 做莫斯科
* 做Alison Parker，英國駐西班牙大使個女，人質
* 做Mariví Fuentes，Raquel年老嘅媽媽

## 拎
*casa-de-papel
薛永恒

**薛永恒**（**Alfred Sit Wing-hang**，）係香港政府前官員同公務員，做過創新及科技局局長同機電工程署署長。

## 簡歷
薛永恒早年就讀鄧鏡波學校，持有香港理工學院電機系院士同香港中文大學工商管理碩士，亦曾經喺哈佛大學商學院進修。佢係一位電機工程師，擁有30幾年公共行政經驗，而家係香港工程師學會嘅資深會員，並曾經擔任香港設施管理學會會長，同埋香港工程師學會生物醫學分部嘅主席。1984年加入政府，任職助理機電工程師，喺2001年晉升為總機電工程師，喺2007年晉升為政府機電工程師，喺2011年晉升為機電工程署副署長。佢喺2017年10月開始出任機電工程署署長，並兼任機電工程營運基金總經理。

2020年4月22號畀國務院根據行政長官林鄭月娥嘅提名同建議任命為創新及科技局局長，接替被免職嘅原局長楊偉雄。

## 攷

類:香港特別行政區主要官員
類:前香港政府官員
類:香港工程師

類:鄧鏡波學校舊生
末世列車

《**末世列車**》（**、）係一套2013年上畫嘅韓國科幻片，由奉俊昊導演，朴贊郁監製。

## 卡士
*基斯·伊雲斯
*宋康昊
*泰達·史雲頓
*占美·比爾
*奧緹華·史賓莎
*Ewen Bremmer
*高我星
*尊·赫
*艾·夏理士

## 拎
*
*
*NAVER電影

類:南韓電影
極限挑機

《**極限挑機**》（）係2016年上畫嘅美國驚悚片，由Henry Joost同埋Ariel Schulman執導。	Emma Roberts、Dave Franco同埋Juliette Lewis做主角。

## 卡士
*Emma Roberts
*Dave Franco
*Juliette Lewis
*Emily Meade
*Miles Heizer
*Kimiko Glenn
*Samira Wiley
*Colson Baker

## 拎
* 
*                    
*
極度邪惡 超級變態：我的迷人男友

**極度邪惡 超級變態：我的迷人男友**（英文：*Extremely Wicked, Shockingly Evil and Vile*）係2019年嘅美國犯罪驚悚片。由Joe Berlinger執導，Michael Werwie編劇，碩克艾佛朗做主角，係由真人真事改編。呢套戲喺2018年1月正式開拍，2019年1月16號全球首映，5月3日喺Netflix上畫。

## 卡士
*碩克艾佛朗 飾 Ted Bundy
*Lily Collins 飾 Elizabeth Kloepfer
*John Malkovich 飾 Edward Cowart
*Jim Parsons 飾 Larry Simpson
*Angela Sarafyan 飾 Joanna
*Grace Victoria Cox 飾 Carol Daronch
*Kaya Scodelario 飾 Carole Ann Boone
*Haley Osment 飾 Jerry Thompson
*Dylan Baker 飾 David Yokum
*Jeffrey Donovan 飾 Officer Bob Hayward
*Brian Geraghty 飾 Dan Dowd

## 攷

## 拎
* 
* 
* 
*
黎芳

**黎芳**（）係一位中國攝影師，佢創立嘅「華芳映相樓」位於香港皇后大道，係香港最早期嘅影相舖之一。黎芳被譽為係十九世紀最重要嘅中國攝影師之一。

## 攝影作品

## 攷

## 拎

* 
* 
* 
*
廣東省 (清)

**廣東省**（）係大清內地十八省嘅一個省。

## 督撫沿革
1647年，設廣東巡撫、廣東布政使司、廣東廣西總督。1905年，裁撤廣東巡撫，兩廣總督管轄廣東巡撫事。

## 行政區劃
清朝下轄九府、三直隸廳、七直隸州，共計四州、一廳、七十九縣：

### [[廣肇羅道]]
*廣州府
**下轄：南海縣（附郭）、番禺縣（附郭）、順德縣、東莞縣、從化縣、龍門縣、增城縣、新會縣、香山縣、三水縣、新寧縣、清遠縣、新安縣、花縣（1685年設）、澳門同知（1743年設）。
*肇慶府
**下轄：高要縣（附郭）、四會縣、新興縣、恩平縣、高明縣、廣寧縣、開平縣（1649年設）、鶴山縣（1731年設）、德慶州、封川縣、開建縣。
*羅定直隸州
**下轄：東安縣、西寧縣。
*佛岡直隸廳，1811年分廣州府清遠縣、韶州府英德縣設。
*赤溪直隸廳，1868年分廣州府新寧縣設。

### 南韶連道
*韶州府
**下轄：曲江縣（附郭）、樂昌縣、仁化縣、乳源縣、翁源縣、英德縣。
*南雄直隸州，原為南雄府，1807年，改為南雄直隸州。
**下轄：保昌縣（附郭，1807年裁撤）、始興縣。
*連州直隸州，1729年，改廣州府連州為連州直隸州，1816年，所屬連山縣為連山直隸廳。
**下轄：陽山縣。
*連山直隸廳，1816年，改連州直隸州連山縣為連山直隸廳。

### [[惠潮嘉道]]
*惠州府
**下轄：歸善縣（附郭）、博羅縣、長寧縣、永安縣、海豐縣、陸豐縣（1731年設）、龍川縣、連平州、河源縣、和平縣。
*潮州府
**下轄：海陽縣（附郭）、豐順縣（1738年設）、潮陽縣、揭陽縣、饒平縣、惠來縣、大埔縣、普寧縣、澄海縣、南澳廳（1732年設）。
*嘉應直隸州，1733年，設嘉應直隸州，1807年，升為嘉應府，1812年改為嘉應直隸州
**下轄：程鄉縣（原屬潮州府，1733年裁撤，1807年—1812年設，附郭）、興寧縣（由惠州府劃歸）、長樂縣（由惠州府劃歸）、平遠縣（由潮州府劃歸）、鎮平縣（由潮州府劃歸）。

### [[高雷陽道]]
*高州府
**下轄：茂名縣（附郭）、電白縣、信宜縣、吳川縣、石城縣、化州。
*雷州府
**下轄：海康縣（附郭）、遂溪縣、徐聞縣。
*陽江直隸州，1867年改肇慶府陽江縣設，下轄恩平縣、陽春縣、開平縣三縣，1870年改為直隸廳，三縣回屬肇慶。1906年，改為直隸州，下轄恩平縣、陽春縣二縣，1910年，恩平縣回屬肇慶。
**下轄：陽春縣。

### [[廉欽道]]
*廉州府
**下轄：合浦縣（附郭）、靈山縣。
*欽州直隸州，1888年改廉州府欽州設
**下轄：防城縣。

### [[瓊崖道]]
*瓊州府
**下轄：瓊山縣（附郭）、澄邁縣、定安縣、文昌縣、會同縣、樂會縣、臨高縣、儋州。
*崖州直隸州，1905年改瓊州府崖州設
**下轄：昌化縣（原屬儋州，1730年代改屬瓊州府，1905年改屬崖州直隸州）、萬縣（1905年萬州改為萬縣）、陵水縣（原屬萬州，1730年代改屬瓊州府，1905年改屬崖州直隸州）、感恩縣（原屬崖州，1730年代改屬瓊州府，1905年改屬崖州直隸州）。

## 攷

*《中國行政區劃通史·清代卷》

## 睇埋
* 廣東省
* 兩廣總督
* 廣東巡撫

類:大清
類:廣東政區
類:海南政區
類:廣東史
類:海南史
臍帶

**臍帶**（粵拼：ci4 daai3，學名：*Funiculus umbilicalis*）係幾乎所有哺乳類動物（包括人）嘅母體入面，連住個胎同有娠紀嘅媽咪嘅胎盤嘅一樣嘢。佢分咗做臍動脈同埋臍靜脈，臍動脈有兩條，負責將啲唔要嘅嘢（例如尿素同二氧化碳）由個胎傳去畀媽咪到；而臍靜脈第一條，負責將啲有用嘅嘢（例如醣同氧氣）由個媽咪傳去畀個胎。當個胎生出嚟之後，臍帶經已冇乜作用，畀醫生剪斷同埋結紮之後，留低嗰笪𤶸就係肚臍。

## 攷
雙面醫生

《**雙面醫生**》（），係日本漫畫家創作嘅以婦科做題材嘅漫畫，後嚟畀人拍做電視劇，喺2015年10月16號喺日本TBS電視台度播，綾野剛做主角。2017年6月TBS電視台公布會喺10月播出第二季。

## 攷

## 拎
* 原著漫畫作者鈴ノ木ユウ官方網站
* TBS電視台電視劇官方網站
* 
* 雙面醫生－緯來日本台官方網站
* 雙面醫生2－緯來日本台官方網站
* 雙面醫生－無綫電視官方網站
* 雙面醫生2－無綫電視官方網站
新紮散仔

《**新紮散仔**》（），係韓國TVN喺2018年3月10號播嘅連續劇，由金圭泰導演同盧熙京編劇。

## 卡士
*李光洙 飾 嚴尚秀 
*鄭有美 飾 韓靜伍
*裴晟佑 飾 吳楊村 
*裴宗玉 飾 安薔薇 

## 攷

## 拎
*韓國tvN官方網站
*新紮散仔-DAUM
*新紮散仔-NAVER
*香港無綫電視官方網站
失驚無神多個媽

《**失驚無神多個媽**》（，），係韓國KBS 2TV喺2018年3月17號播嘅連續劇，由尹昌範導演同埋朴碧珠編劇。

## 卡士
*劉東根 飾 朴孝燮 
*張美姬 飾 李美蓮 
*韓智慧 飾 朴宥荷 
*李尚禹 飾 鄭恩泰

## 拎
*韓國KBS官方網站
*失驚無神多個媽-BLOG
勁爆狗仔隊

《**勁爆狗仔隊**》（，），係韓國SBS喺2019年3月6號播嘅連續劇，由李東勳導演同埋張赫麟編劇。

## 卡士
*朱鎮模 飾 韓碩柱
*韓藝瑟 飾 池秀賢 
*金希沅 飾 趙亨俊
*申素律 飾 張惠貞

## 拎
*韓國SBS官方網站
*勁爆狗仔隊-NAVER
胎盤

**胎盤**（粵拼：toi1 pun4，學名：placenta），係一種淨係喺雌性哺乳類動物有娠紀嗰陣或者係每一隻哺乳類動物重係個胎嗰陣時先有嘅暫時器官，位置喺子宮內側嘅表面。胎盤負責分開媽咪同埋個胎啲血，同埋會分泌hCG令到子宮內膜保持住一定嘅厚度。

## 拎

* Additional Human placenta photography
* The Placenta, gynob.com, with quotes from Williams Obstetrics, 18th Edition, F. Gary Cunningham, M.D., Paul C. MacDonald, M.D., Norman F. Grant, M.D., Appleton & Lange, Publishers.
離婚萬歲!

《**離婚萬歲!**》（，），係韓國KBS2喺2018年10月8號播嘅連續劇，由柳賢基導演同埋文正民編劇。

## 卡士
*車太鉉 飾 趙石無
*裴斗娜 飾 姜輝路
*李伊 飾 陳幽影
*孫錫久 飾 李長賢

## 拎
*韓國KBS官方網站
*離婚萬歲!，NAVER
名流真相

《**名流真相**》（，），係韓國SBS喺2018年1月17號播嘅連續劇，由朱東民導演同埋崔景美編劇。

## 卡士
*高賢廷／朴真熙 飾 崔慈惠／鄭仁惠
*李陣郁 飾 獨孤英
*鄭恩彩 飾 琴娜拉
*申成祿 飾 吳太錫
*朴基雄 飾 姜仁浩

## 拎
* 韓國SBS官方網站
*名流真相-NAVER
山寨檢察官

《**山寨檢察官**》（，），係韓國SBS喺2018年3月28號播嘅連續劇，由南泰鎮導演同埋白雲哲編劇。

## 卡士
*張根碩 飾 白俊秀／謝道燦
*韓藝璃 飾 吳夏拉
*鄭雄仁 飾 金泰雄 
*曹熙奉 飾 奉導演
*申度賢 飾 蘇恩智
*安勝煥 飾 全仁泰

## 拎
*韓國SBS官方網站
*山寨檢察官-NAVER
*山寨檢察官-BLOG
*香港無綫電視官方網站
陰間使者

《**陰間使者**》（，），係韓國OCN喺2017年10月14號播嘅連續劇，由金弘善導演同埋崔蘭編劇。

## 卡士
*宋承憲 飾 Black／韓武江 
*高雅羅 飾 姜河藍
*李伊 飾 尹秀婉／金善英
*金桐俊 飾 吳萬秀

## 拎
*韓國OCN官方網站
*香港有線電視官方網站
監獄手記

《**監獄手記**》（，），係韓國tvN喺2017年11月22號播嘅連續劇，由申元浩導演同埋鄭寶勳編劇。

## 卡士
*朴海秀 飾 金濟赫
*鄭敬淏 飾 李俊皓

## 拎
*韓國tvN官方網站
*監獄手記DAUM
*監獄手記NAVER
*Prison PlaybookNetflix
*Prison PlaybookKdramapal
假面繼承人

《**假面繼承人**》（，），係韓國KBS 2TV喺2017年9月18號播嘅連續劇，由陳亨旭導演同埋許寅茂、金妍信編劇。

## 卡士
*宋昶儀 飾 韓志燮／姜在旭／布萊德尹
*姜世貞 飾 奇瑞拉／陳如琳
*朴貞雅 飾 陳海琳
*金多炫 飾 姜仁旭

## 拎
*韓國KBS官方網站
法官男女

《**法官男女**》（，），係韓國SBS喺2017年11月22號播嘅連續劇，由李光英、李正欽導演同埋徐仁編劇。

## 卡士
*朴恩斌 飾 李敬珠／崔貞珠
*延宇振 飾 謝以賢／史逸軒 
*東夏 飾 都韓俊
*羅海嶺 飾 陳世羅

## 拎
* 韓國SBS官方網站
*NAVER
欲戴王冠，必承其重－繼承者們

《**繼承者們**》（，），係韓國SBS喺2013年10月9號播嘅連續劇，由姜信孝、富聖哲導演同埋金銀淑編劇。

## 卡士
*朴信惠 飾 車恩尚
*李敏鎬 飾 金潭
*金宇彬 飾 崔永道

## 拎
*韓國SBS官方網站
*香港無綫電視官方網站
*
3日殺機

《**3日殺機**》（，），係韓國SBS喺2014年3月5號播嘅連續劇，由金銀姬導演同埋申景秀編劇。

## 卡士
*朴有天 飾 韓泰京
*孫賢周 飾 李東輝
*朴河宣 飾 尹寶媛
*蘇怡賢 飾 李車英

## 拎
*韓國SBS官方網站
*香港有線電視官方網站
*香港無綫電視官方網站
愛上Pinocchio

《**愛上Pinocchio**》（，），係韓國SBS喺2014年11月12號播嘅連續劇，由趙秀沅導演同埋朴惠蓮編劇。

## 主要人物
*朴信惠 飾 崔仁荷
*李鍾碩 飾 崔達佈／奇河明
*金英光 飾 徐帆潮

## 拎
*韓國SBS官方網站
*香港無綫電視官方網站
愛情上錯身

《**愛情上錯身**》（，），係韓國KBS喺2012年6月4號播嘅連續劇，由池秉賢、金善允導演同埋洪貞恩、洪美蘭編劇。

## 卡士
*孔劉 飾 徐允在
*李珉廷 飾 吉多蘭
*申原昊 飾 姜景俊
*裴秀智 飾 張瑪莉
*張熙軫 飾 李世英

## 拎
*
*
*
*
讀心試愛

《**讀心試愛**》（，），係韓國OCN喺2017年11月6號播嘅連續劇，由宋賢旭導演同埋樸素英編劇。

## 卡士
*鄭允浩 飾 劉恩浩
*景收真 飾 韓藝莉／韓周莉

## 拎
*韓國OCN官方網站
五指咒鳴曲

《**五指咒鳴曲**》（，），係韓國SBS喺2012年8月18號播嘅連續劇，由崔英勳導演同埋金順玉編劇。

## 卡士
*蔡時那 飾 蔡英朗 
*朱智勳 飾 柳志浩 
*池昌旭 飾 柳仁河
*陳世娫 飾 洪多美

## 拎
*
*
*
結婚大龍鳳

《**結婚大龍鳳**》（，），係韓國MBC喺2011年8月24號播嘅連續劇，由尹昌範導演同埋朴碧珠編劇。

## 卡士
*崔志宇 飾 李恩在（香港配音：陸惠玲）
*尹相鉉 飾 延形宇（香港配音：陳欣）
*金正泰 飾 高基燦（香港配音：劉奕希）
*趙美玲 飾 金英珠（香港配音：梁少霞）
*成東鎰 飾 趙廷駒（香港配音：張炳強）

## 拎
*韓國MBC官方網站
*香港無綫官方網站
暴瘋刑警

《**暴瘋刑警**》（，），係韓國OCN喺2014年10月14號播嘅連續劇，由金政民導演同埋韓正勳編劇。

## 卡士
*金相中	飾 吳九卓
*馬東錫	飾 朴雄哲
*朴海鎮	飾 李正文
*趙東赫	飾 鄭泰秀
*強藝元	飾 劉美英

## 拎
*韓國OCN官方網站
窩心餐廳

《**窩心餐廳**》（，），係韓國MBC喺2015年5月13號播嘅連續劇，由朴洪均、金熙元導演同埋洪貞恩、洪美蘭編劇。

## 卡士
*姜素拉 飾 李珍珠
*柳演錫 飾 白建宇

## 拎
*韓國MBC官方網站
我的冤鬼女友

《**我的冤鬼女友**》（，），係韓國tvN喺2015年7月3號播嘅連續劇，由柳濟元導演同埋楊熙勝編劇。

## 卡士
*曺政奭 飾 姜宣宇
*朴寶英 飾 羅奉仙
*金瑟琪 飾 申順愛
*林周煥 飾 崔成財

## 拎
*韓國tvN官方網站
*DAUM
*NAVER
*香港無綫電視官方網站
*台灣台視官方網站
青春向前衝

《**青春向前衝**》（，），係韓國KBS喺2015年10月15號播嘅連續劇，由李恩真、金正玄導演同埋尹秀貞、鄭燦美編劇。

## 卡士
*鄭恩地 飾 姜妍斗	
*李源根 飾 金烈	
*蔡秀彬 飾 權秀雅	
*車學沇 飾 河東宰	
*金志洙 飾 徐賀俊	

## 拎
*韓國KBS官方網站
印度旗

**印度旗**，係代表印度嘅旗。旗長闊比例2:3，上中下分別係橙、白、綠三隻色，中間有個含24條軸嘅藍色法輪。
德國旗

**德國旗**，係代表德國嘅旗。旗長闊比例3:5，上中下分別係黑、紅、金三隻色。

呢面黑、紅、金三色旗最早出現响19世紀早期，1848年德國革命開始正式使用。短命嘅法蘭克福國民議會（1848–1850）提議用三色旗做民主化德國聯邦嘅旗。一次大戰之後成立嘅威瑪共和國亦都用呢面旗做德國旗。二次大戰之後嘅聯邦德國、民主德國都將呢面三色旗作為自己嘅旗，直到1959年東德响三色旗上加上德意志民主共和國國徽前，呢兩個德國嘅國旗係完全一樣嘅。直到1990年10月3號東西德重新統一後，黑、紅、金三色旗再次成為德國旗。
俄羅斯旗

**俄羅斯旗**，係代表俄羅斯嘅旗。旗長闊比例2:3，上中下分別係白、藍、紅三隻色。
阿富汗旗

**阿富汗旗**，係代表阿富汗嘅旗。

2021年8月15號，塔利班武裝攻陷首都喀布爾之後，阿富汗嘅官方國旗响阿富汗伊斯蘭酋長國同阿富汗伊斯蘭共和國之間存在住拗撬。

阿富汗伊斯蘭共和國旗長闊比例2:3，左中右分別係黑、紅、綠三隻色，中間有白色國徽。

阿富汗伊斯蘭酋長國旗長闊比例1:2，係一面白旗，旗上寫住黑色嘅清真言。
塑身女神

《**塑身女神**》（，），係韓國KBS喺2015年11月16號播嘅連續劇，由金亨碩、李娜靜導演同埋金恩智編劇。

## 卡士
*蘇志燮 飾 金英浩
*新慜娥 飾 姜珠恩
*鄭糠雲 飾 林宇植 
*柳仁英 飾 吳秀珍

## 拎
*韓國KBS官方網站
比利時旗

**比利時旗**，係代表比利時嘅旗。

旗長闊比例13:15（實際用2:3），左中右分別係黑、黃、紅三隻色，而呢三隻色係取材自布拉邦公爵徽章嘅顏色。
印尼旗

**印尼旗**，係代表印尼嘅旗。旗長闊比例2:3，上下分別係紅、白兩隻色，而呢兩隻色嘅旗幟亦係源自滿者伯夷嘅國旗。
荷蘭旗

**荷蘭旗**，係代表荷蘭嘅旗。旗長闊比例2:3，上中下分別係紅、白、藍三隻色。
安道爾旗

**安道爾旗**，係代表安道爾嘅旗。旗長闊比例7:10，左中右分別係藍、黃、紅三隻色，中間有國徽。
亞美尼亞旗

**亞美尼亞旗**，係代表亞美尼亞嘅旗。旗長闊比例1:2，上中下分別係紅、藍、黃三隻色。
巴西旗

**巴西旗**係代表巴西嘅旗。旗長闊比例7:10，綠色底，中間有黃色菱形，入面有個藍色天球儀。
皇家愛斯賓奴體育會

**皇家愛斯賓奴體育會**（，）係一間喺西班牙巴塞隆拿嘅足球會，目前踢緊西班牙甲組足球聯賽，喺1900年10月28號成立，作為當時西班牙第一支西班牙本土人組建嘅足球隊，所以叫做「愛斯賓奴」 （Espanyol，「西班牙人」係佢嘅原文意思）。

## 球會榮譽
* 西班牙國王盃
** 冠軍（4）：1929年、1940年、2000年、2006年
* 西班牙乙組足球聯賽
** 冠軍（2）：1993–94、2020–21

## 參考

類:巴薩隆拿
You Raise Me Up

《**You Raise Me Up**》係首流行歌，由神秘園組合嘅Rolf Løvland作曲，Brendan Graham填詞。首歌收錄喺神秘園2002年嘅專輯《Once in a Red Moon》，由愛爾蘭歌手Brian Kennedy唱。最初，首歌叫做《Silent Story》，係一隻只有旋律嘅器樂作品，佢嚟自愛爾蘭嘅傳統音樂。Rolf Løvland喺睇咗格雷厄姆嘅小說後請佢為首歌填詞。2001年10月，《You Raise Me Up》喺挪威電視節目《Norwegian TV-2》上首次演出。

## 流行
《You Raise Me Up》係最成功嘅挪威歌曲之一。首歌喺基督教圈子有爭議性嘅流行歌，出現過喺葬禮等場合。2006年9月21號，《You Raise Me Up》成為首隻喺音樂網站MusicNotes.com上被人下載超過20,000次嘅歌。

## 參考
We Are the World

《**We Are the World**》，又叫做《**四海一家**》，係1985年一首慈善歌，由米高積臣同拉奴域馳寫，昆西·瓊斯製作，由美國45位歌手演唱，目的係聲援向非洲饑民捐款嘅大型慈善活動「美國援非」（），包括、卜戴倫、天娜端納、戴安娜·羅斯、、史提夫·汪達、米高積臣等當時好出名嘅歌手都有唱呢隻歌。

## 參與製作者名單
### 製作人
*昆西·瓊斯

### 獨唱（跟出場順序排）

*拉奴域馳
*史提夫·汪達
*保羅·西蒙
*肯尼·羅傑斯
*
*天娜端納
*比利·喬

*米高積臣
*戴安娜·羅斯
*迪安華域
*
*艾爾·賈諾
*布魯斯·斯普林斯汀
*

*
*戴瑞·霍爾
*
*仙荻廬泊
*
*卜戴倫
*雷·查爾斯

### 和聲

*丹艾克萊
*
*
*
*
*
*鮑勃·格爾多夫
*

*
*
*積奇·積遜
*拉托亞·積遜
*馬龍·積遜
*蘭迪·積遜
*狄托·積遜

*
*貝蒂·蜜勒
*約翰·奧茲
*
*
*
*史摩基·羅賓遜

## 其他翻唱版本
2004年印度洋大地震，香港大球場「愛心無國界演藝界大匯演」主題曲《愛》沿用呢首歌嘅曲譜，陳煥昌（小蟲）幫普通話版填詞，鄭國江幫粵語版填詞。

### 2010年海地版
原曲誕生25週年發生2010年海地地震，美國為海地災民發起翻唱呢首歌，用嚟籌款救災。

## 出面網頁
*USA for Africa 官方網站
*
西班牙旗

**西班牙旗**，係代表西班牙嘅旗。旗長闊比例2:3，上中下分別係紅、黃、紅三隻色，中間有國徽。
沙門氏菌

**沙門氏菌**（學名：**）係腸道桿菌科嘅一個屬。

## 拎
*微生物免疫學-Salmonella enterica(腸道沙門氏菌)

* Background on Salmonella from the Food Safety and Inspection Service of the United States Department of Agriculture
* ''Salmonella'' as an emerging pathogen from IFAS
* Notes on ''Salmonella'' nomenclature
* Genome information is available at the NIAID Enteropathogen Resource Integration Center (ERIC)
* Salmonella motility  video
青黴菌

**青黴菌**（*Penicillium*）係髮菌科嘅一個屬。

## 種
* *Penicillium bilaiae*
* *Penicillium camemberti*
* *Penicillium candida*
* *Penicillium chrysogenum* 產黃青黴菌
* *Penicillium citrinum*桔青黴
* *Penicillium claviforme*
* *Penicillium crustosum*
* *Penicillium dititatum*指狀青黴
* *Penicillium divaricatum*散枝青黴
* *Penicillium expansum*擴展青黴
* *Penicillium glaucum*
* *Penicillium granulatum*粒狀青黴
* *Penicillium notatum* 特異青黴菌
* *Penicillium purpurogenum*產紫青黴
* *Penicillium roqueforti*婁地青黴
* *Penicillium spiculisporum*尖孢青黴
* *Penicillium stoloniferum*
* *Penicillium varians*變異青黴
* *Penicillium viridicatum*
* *Penicillium verrucosum*
* *Penicillium commune*
溶菌酵素

**溶菌酵素**（英文：**Lysozyme**）係一種酵素，佢可以經過一啲化學作用整爛細菌嘅細胞壁。人體嘅一啲細胞分泌液入面都有溶菌酵素喺到，例如係口水、眼淚、鼻水；溶菌酵素亦都喺粒線體入面嘅細胞質顆粒體同埋蛋清入面搵到。

## 拎
* 溶菌酵素
* 溶菌酵素結構同文章
澱粉酵素

**澱粉酵素**（英文：**Amylase**）係一種加水分解酵素，係而家發酵工業上面用得最多嘅一種酵素。
加水分解酵素

**加水分解酵素**（英文：**Hydrolase**，簡稱**水解酵素**）係一種催化化學鍵水解嘅酵素。一般嚟講，一種酵素可以催化到以下嘅化學反應就係水解酵素：

:\mbox{A-B} + \mbox{H}_{\mbox{2}}\mbox{O} \rightarrow \mbox{A-OH} + \mbox{B-H}

加水分解酵素嘅一啲常見例子就有脂肪酵素、磷酸酵素、糖苷酵素、肽酵素、核苷酵素同埋澱粉酵素。
Earth Song

《**Earth Song**》，又叫做**地球之歌**，係米高積臣喺1995年寫嘅歌，收錄喺佢1996年出嘅專輯History，呢首歌喺德國、瑞士、拉脫維亞、英國嘅排行榜上都攞到第一名。

首歌嘅MV講關於環境問題、貧困問題、波黑衝突等各類關於地球同人類而家面對緊嘅問題做題材。首歌喺英國嘅銷量過100萬份，喺Wonderwall排行榜上連續六個禮拜排第一，而呢首歌喺全世界嘅銷量係300萬以上。

米高積臣嘅阿爸Joe Jackson喺一次採訪入面透露首歌係佢成世人最鍾意嘅一首歌。米高積臣過世嘅前一日最後排練嘅歌就係呢隻。

呢首歌同時收入《This Is It》入面。

## 組成
呢首歌喺作為流行樂嘅同時融合咗藍調、福音同戲曲元素，呢首歌嘅歌詞融入咗好多對人類社會問題嘅探討。佢嘅主旋律係Ab旋律小調。

## 曲目

**UK CD1**
# "Earth Song (Radio Edit)" – 4:58
# "Earth Song (Hani's Club Experience)" – 7:55
# "Michael Jackson DMC Megamix" – 11:18

**UK CD2**
# "Earth Song (Radio Edit)" – 4:58
# "Earth Song (Hani's Radio Experience)" – 3:33
# "Wanna Be Startin' Somethin' (Brothers in Rhythm Mix)" – 7:35
# "Wanna Be Startin' Somethin' (Tommy D's Main Mix)" – 7:40

**Earth Song ([[Hani (音樂人)|Hani]] Remixes)**
# "Earth Song (Hani's Around The World Experience)" – 14:47
# "Earth Song (Hani's Club Experience)" – 7:55
# "Earth Song (Hani's Extended Radio Experience)" – 4:32
# "Earth Song (Hani's Radio Experience)" – 3:33

The DMC Megamix係Bad, Billie Jean, Black Or White, Don't Stop Til You Get Enough, Remember The Time, Rock With You, Scream, Thriller同埋Wanna Be Startin' Somethin'嘅混合曲。

## 榜單

### 週榜

### 年榜

## 認證

## 參考

;引用

* George, Nelson (2004). *[[Michael Jackson: The Ultimate Collection]]* booklet. Sony BMG.
* 

## 出面網頁
* 

類:米高積臣
É

係匈牙利文、冰島文、卡舒比文、捷克文、斯洛伐克文、維吾爾文（拉丁文）嘅一個字母。呢個字母喺加泰羅尼亞文、法文、愛爾蘭文、義大利文、葡萄牙文、西班牙文同埋越南語入面，亦都當做變音字母噉用。

## 編碼
吞噬

**吞噬**（，嚟自古希臘文*φαγεῖν*），係指吞噬細胞同埋原生動物通過細胞膜喺周圍環境將啲固體嘅嘢吸入自己到，跟住喺佢自己入面形成吞噬體（phagosome）嘅過程。呢個過程喺免疫系統嚟講好緊要，當有細菌入侵身體嗰陣，吞噬細胞會利用呢個過程去消化粒細菌。

## 拎
*MeSH上面嘅Phagocytosis
巨食白血球

**巨食白血球**（，**mφ**，又嗌**巨噬細胞**或者**巨食細胞**）係一種喺生物組織入面嘅白血球同吞噬細胞，係單核白血球成熟咗之後嘅細胞。喺脊椎動物入面，巨食白血球會對死咗嘅細胞、細胞殘片同埋病原體做吞噬作用，而且激活淋巴球或者其他免疫細胞，加快佢哋對病原體作出反應嘅時間。

## 參考

## 拎
* ''HIV and the Macrophage''《HIV與巨噬細胞》
女人街

**女人街**（）係香港登打士街至亞皆老街嗰一段通菜街嘅俗稱，位於油尖旺區，係旺角嘅一個觀光購物地點同小夜市。

## 歷史
1970年代，香港有好多小販喺路邊無牌經營，除咗影響市容之外，亦為居民帶嚟不便甚至危險。為咗將佢哋規範化，市政局喺1975年3月14號喺九龍嘅20個地點推行「小販認可區」計劃。亞皆老街至山東街嘅一段通菜街，就係第一個獲准成立嘅小販認可區，其後延長至登打士街。由於街道早期嗰啲攤檔售賣嘅物品，多數以女性服裝同女性用品為主，所以俗稱女人街。

## 現況
現時，女人街已經成為香港人同外地遊客嘅購物地點。而所售賣嘅物品亦已經趨向多元化，包括各種家居用品、男女服裝、化妝品、手袋、手錶、飾物、玩具、香薰等等。由於貨物都係價廉物美，所以能夠吸引大量人士到訪同購物。攤檔一般喺中午開營業至夜晚十一點為止。女人街外圍附近亦有唔少熟食檔同濕貨攤檔。

## 事件

### 韓國瑜搞烏龍用香港女人街照片做文宣
女人街算係亞洲其中一條最有名嘅香港街道，除咗香港亦有唔少台灣人認識。喺2021年8月8號，針對行政院規劃嘅振興「五倍券」，台灣前高雄市長韓國瑜喺Facebook呼籲政府能夠苦民所苦，體察民意。不過有網友發現，韓國瑜喺嗰篇文章嘅配圖竟然係香港女人街，引發熱議同揶揄。

## 出面網頁
* 香港旅遊發展局 - 女人街

## 參考
隆德

**隆德**（**Lund**）係瑞典斯堪尼省一座城，人口約莫9萬。座城係北歐基督教嘅中心。
諾維薩德

**諾維薩德**（**Нови Сад**）係塞爾維亞第二大城，近住首都貝爾格萊德，人口約莫34萬。
尼什

**尼什**（**Ниш**）係塞爾維亞第三大城，亦係塞爾維亞南部最大城，人口約莫26萬。
扎達爾

**扎達爾**（**Zadar**）係克羅地亞第五大城，人口約莫8萬。歷史上叫做**扎拉**（Zara），係十字軍東征嘅其中一個重要港口。
盧加諾

**盧加諾**（**Lugano**）係瑞士鐵千諾州一座城，人口約莫6萬。座城以芝士火鍋出名。
高溪樹

**高溪樹**（**Košice**），又譯做**科希策**，係斯洛伐克第二大城，2021年人口超過22萬人。
盧甘斯克

**盧漢斯克**（），多數會跟俄文譯做**盧甘斯克**，係烏克蘭盧甘斯克州首府，人口約莫43萬。而家係親俄分子建立嘅盧甘斯克人民共和國嘅首都。

## 歷史
### 早年
喺1797年，英國商人 Charles Gascoigne 受到俄羅斯帝國嘅邀請，去到俄國唔同地方去開工廠，其中包括盧甘斯克城。喺之後嘅時間，當地嘅工廠繼續發展，特別係拿破崙戰爭同埋克里米亞戰爭期間。到1882年，盧甘斯克城正式成立；喺1897年嘅人口普查，盧甘斯克人口有2萬人，其中差唔多7成係俄羅斯人。

### 蘇聯
喺1917年俄國革命爆發，而之後嘅俄國內戰亦成為戰火嘅重地：個城市曾經分別由一戰同盟國、俄國白軍、烏克蘭人民共和國、同埋蘇聯紅軍控制過。到1920年，蘇聯打贏咗，而盧甘斯克就成為咗烏克蘭加盟國嘅城市，喺重建之後做咗重要嘅工業城。到1935年，個城市改咗名做「伏羅希洛夫格勒」（）。同時，好多烏克蘭人由鄉村搬咗去盧甘斯克打工，令烏克蘭人成為佔人口嘅6成。

到1941年，納粹德軍發動巴巴羅薩行動入侵蘇聯，伏羅希洛夫格勒做咗前線範圍。1942年7月，德軍曾經控制過個城，不過到1943年2月就已經輸返畀蘇聯紅軍。

到戰後，個城市再一次重建，而喺工業化嘅過程帶咗好多俄羅斯人去個城度，令佢同烏克蘭人嘅比例大概一半半。到1958年，個城市改返名做「盧甘斯克」。

### 烏克蘭
喺1989年蘇聯解體，盧甘斯克經過喺獨立公投度贊成《烏克蘭獨立宣言》之後，成為烏克蘭嘅一部分。喺1994年，頓巴斯地區，包括盧甘斯克，投票贊成俄文變成官方語言，同烏克蘭文並排。隨住工業開始衰落，當地人口開始跌，由1992年嘅50萬跌到2014年得42萬。

#### 俄烏戰爭

喺2014年4月，親俄嘅武裝分子控制咗城市嘅行政大樓，跟住宣佈成立「盧甘斯克人民共和國」，令頓巴斯戰爭爆發。到8月，烏克蘭嘅軍隊開始包圍個城，不過到9月就撤退，由親俄方面控制返。喺打仗期間，有超過300位平民因為戰火嘅關係而死。

喺2017年11月，城市入面有發生內部權力鬥爭，兩個親俄嘅政治人都想爭上位，要隔籬嘅頓涅茨克人民共和國派軍去平息。最後，當地揾咗第三者嚟做阿頭。

喺2022年9月，喺俄羅斯入侵烏克蘭嗰陣，俄羅斯總統普京簽咗法令，正式將盧甘斯克人民共和國、頓涅茨克人民共和國、扎波羅熱州、同埋赫爾松州合併入俄國領土，包括埋盧甘斯克城。不過，呢次合併喺國際法度係非法，所以國際社會都唔承認佢，仍然屬於烏克蘭領土。

## 參考
荷姆斯

**荷姆斯**（**حمص**），又譯做**霍姆斯**，係敘利亞第三大城，亦係荷姆斯省省會，2017年估計人口有77萬幾人。
半邊藍天

《**半邊藍天**》（，），係日本NHK喺2018年4月2號播嘅連續劇，由田中健二、土井祥平、橋爪紳一朗、深川貴志、橋爪國臣、二見大輔、宇佐川隆史導演同埋北川悅吏子編劇。

## 卡士
*永野芽郁 飾 楡野鈴愛→森山鈴愛→楡野鈴愛

## 拎
* NHK官方網站
* 
* 
* 緯來日本台官方網站
親親兩姊妹

《**我妹是惡魔**》（，），係日本富士電視台喺2014年10月16號播嘅連續劇，由田中亮、平野真、關野宗紀導演同埋中谷麻由美編劇。

## 卡士
*石原聰美 飾 深澤美咲→櫻庭美咲
*松下奈緒 飾 深澤葉月→萩原葉月
## 拎
* 日本富士電視台
* 緯來日本台
四角男女

《**四角男女**》（，），係日本富士電視台喺2015年4月8號播嘅連續劇，由、、宮脇亮導演同埋岡田惠和編劇。

## 卡士
*阿部貞夫 飾 小島春太
*水原希子 飾 葉山雅子
*藤木直人 飾 大竹心
*山口智子 飾 鴨田靜

## 拎
* 富士電視台官方網站
* 富士電視台概要介紹
父子刑警

《**父子刑警**》（，），係日本富士電視台喺2014年4月15號播嘅連續劇，由金井紘、谷村政樹、長瀨國博導演同埋小山正太、小峯裕之編劇。

## 卡士
*佐藤健 飾 佐原夏輝
*渡部篤郎 飾 島尾明村
## 拎
*富士電視台官方網站
*緯來日本台官方網站
回家的鎖匙

《**回家的鎖匙**》（，），係日本朝日電視台喺2015年4月16號播嘅連續劇，由七高剛、田村直己、星野和成導演同埋林宏司編劇，原作係石坂啓嘅「I'm home」。

## 卡士
*木村拓哉 飾 家路久
*上戶彩 飾 家路惠
*高橋來 飾 家路良雄

## 拎
* I'm home －NHK官方網站
* I'm home－朝日電視台官方網站
無敵律師

《**無敵律師**》（），係日本朝日電視台喺2016年4月播嘅連續劇。

## 卡士
*竹野内豐 飾 咲坂健人
*松雪泰子 飾 夏目佳惠

## 拎
* Good Partner 無敵律師 - 朝日電視台
* 無敵律師 - 無綫電視
* 
* 
*
女醫神DoctorX

《**女醫神DoctorX**》（，），係日本朝日電視台喺2012年10月18號播嘅連續劇。

## 卡士
*米倉涼子
*內田有紀
*遠藤憲一
*勝村政信
*鈴木浩介
*岸部一德
*西田敏行

## 拎
* 朝日電視台官方網站：第一季第二季第三季特別篇第四季第五季第六季

* WakuWaku Japan官方網站：第一季第二季第三季特別篇第四季第五季第六季

* 無綫電視TVB官方網站：第二季第三季第四季第五季
在這世界的角落

《**這個世界的角落**》（）係日本漫畫家河野史代嘅日本漫畫作品，喺2007年1月23號～2009年1月20號嘅《漫畫Action》嗰度連載。後嚟喺2011年同2018年畀人拍做電視劇。

## 電視劇
有2011年版同2018年版。

2018年版有9集。

## 動畫電影
2016年喺日本上畫，導演係片渕須直，主角北條鈴由Non（能年玲奈）配音。2017年喺香港上畫，片名叫《謝謝你，在世界角落中找到我》。

## 拎
* 漫畫作品介紹－這個世界的角落
* 日本電視台官方網站－這個世界的角落
* 日本電視台官方網站－這個世界的角落－角色相關圖
* TBS電視台官方網站－這個世界的角落
*  動畫電影官方網站
緊急救命

《**緊急救命**》（，），係日本富士電視台喺2008年7月3號播嘅連續劇，總共有3季。

## 卡士
*山下智久 飾 藍澤耕作
*新垣結衣 飾 白石惠
*戶田惠梨香 飾 緋山美帆子

## 拎
* 富士電視台官方網站
** 第一季官方網站 
** 第二季官方網站 
** 第三季官方網站 
*  
*
思戀哭泣

《**思戀哭泣**》（，），係日本富士電視台喺2016年1月18號播嘅連續劇，由並木道子、石井祐介、高野舞導演同埋坂元裕二編劇。

## 卡士
*有村架純 飾 杉原音
*松下奈緒 飾 高良健吾

## 拎
* 《思戀哭泣》－富士電視台官方網站
*
不婚家族主義

《**不婚家族主義**》（，），係日本TBS喺2016年1月17號播嘅連續劇，由平野俊一、酒井聖博、松田禮人導演同埋後藤法子編劇。

## 卡士
*香取慎吾 飾 永里大介
*上野樹里 飾 熊谷葉菜子

## 拎
* 日曜劇場「家族ノカタチ」 | TBS公式サイト
* 家族ノカタチ - TBSオンデマンド
* 
*
當家姐姐

《**當家姐姐**》（，），係日本NHK喺2016年4月4號播嘅連續劇，由西田征史編劇。

## 卡士
*高畑充希 飾 小橋常子

## 拎
* NHK官方網站
* 中文劇情概要
* 緯來日本台官方網站
* 
*
破鏡謀殺案

《**破鏡謀殺案**》（），係喺1962年發行嘅英國推理小說，作者係Agatha Christie。2018年日本朝日電視台喺將佢改拍做連續劇，由澤村一樹單做主角。

## 卡士

## 拎
* 破鏡謀殺案 朝日電視台
組織胺

**組織胺**係一種有氮嘅有機化合物。佢參與咗免疫反應同埋發炎嘅反應，甚至畀人用做神經遞質。

## 拎
* Histamine bound to proteins in the PDB
血友病

**血友病**（英文：Haemophilia）係指人體冇辦法用血液凝固整血塊嚟止血，呢種病多數係遺傳性嘅。

## 攷
淋巴系統

**淋巴系統**（，英文：Lymphatic System）係循環系統嘅一部份，由淋巴、淋巴管同埋淋巴結組成。佢嘅功用係回收剩低嘅體液，調控體內平衡，亦都係身體入面免疫反應之處。

## 拎

*Lymphatic System
*Lymphatic System Overview（innerbody.com）
心腦同一論

**心腦同一論**係一種心靈哲學觀點，認為人腦等同於人嘅心靈。根據典型嘅心腦同一論，心靈入面發生嘅事——諸如係感知、思緒同想像等等——全部都同腦入面發生嘅物理事件有所對應。

## 基本諗法

心靈哲學係哲學嘅一門，專門思考心靈相關嘅問題。廿一世紀初嘅心靈哲學同埋相關科學領域多數都認同咗心腦同一論，意思即係主張腦等同於心靈。根據典型嘅心腦同一論，心靈入面發生嘅事——好似係感知、思緒同想像等等——每件都係同腦入面發生嘅某啲物理事件，例如神經細胞之間嘅訊號，有所對應。

基本上，相信心腦同一論嚟研究心靈嘅人，會攞住佢研究嗰種心靈現象，並且用神經造影方法，睇吓個腦嘅邊啲物理特性同佢研究緊嗰種心靈現象有統計相關，靠噉嚟劃出心靈同腦成點樣嘅對應；舉個簡單例子，家陣個研究者研究緊想像力，佢可以一路要受試者做要求想像力嘅工作，假設**想像力**一詞有咗明確定義，一路用腦電圖方法睇住大腦皮層各橛嘅電活動，如果大腦皮層有幾橛嘅電活動同**係咪用緊想像力**完全冇統計相關嘅話，噉呢幾橛大腦皮層當中嘅物理過程就應該同想像力唔啦更。

心身二元論可以算係心腦同一論嘅相對。

## 認受程度

基於心腦同一論搞嘅認知科學研究喺廿世紀經已取得相當大嘅成功，所以廿世紀嘅科學界基本上接受咗心腦同一論。例如廿世紀中就有心靈哲學家噉樣講：

## 睇埋
*哲學喪屍
*瀕死體驗
*智商嘅遺傳度
*機械中嘅鬼魂

## 文獻

*Dirckx, S. (2019). *Am I just my brain?*. The Good Book Company.
*Place, U. T. (1956). "Is Consciousness a Brain Process?" (PDF), *British Journal of Psychology*, 47, pp. 44–50.

## 引述

## 拎
* 心腦同一論，史丹福哲學百科全書
腦磁圖

**腦磁圖**（**magnetoencephalography**，簡稱「**MEG**」）係一種神經成像方法，用一啲特製嘅感應器量度喺頭皮嗰度嘅磁場（電活動會產生磁場）。腦磁圖好處係，磁場冇噉易受頭皮阻礙，所以腦磁圖嘅空間解像度好過腦電圖。
胸腺

**胸腺**（，英文：Thymus gland）係動物內分泌系統嘅一部份，亦係一個初級淋巴器官。胸腺喺人體嘅胸骨上面，甲狀腺下面，喺心附近，夾住喺兩塊肺葉之間，佢可以激活淋巴球，同埋促進生殖腺嘅發育。
認知革命

（）係廿世紀 50 年代發生嘅一場思想革想：呢個時期多個研究心靈嘅領域嘅學者，包括心理學家同語言學家等，開始發覺一味淨係研究外顯行為嘅行為主義根本唔掂，解釋唔到好多心靈嘅相關現象；於是就出現咗一股思潮，提倡要研究心靈內部嘅訊息處理過程，集結心理學、神經科學同人工智能等領域嘅科學家，形成認知科學呢一個新嘅科學領域。

## 睇埋
*行為主義
*認知科學
*心靈哲學